open-index/open-wikipedia-markdown huggingface dataset:
環境保護署

**香港環境保護署**（簡稱**環保署**）係香港政府主管環境保護政策嘅部門。現任署長係鄭美施。

1977年香港政府設立環境保護組，1981年改組成環境保護處，1986年成立環境保護署，成為專責處理污染問題嘅政府部門，負責統籌同埋推行預防同管制污染嘅工作。2005年4月1號完成重組。

環境保護署嘅職責包括構思環境保護、自然保育同埋能源效益等政策，執行香港各環保法例。環保署亦負責監察環境質素，為家居、工業等各種廢物提供收集、轉運、處理同埋處置設施，並就城市規劃同新政策對環境嘅影響提供意見。環保署又負責處理市民對各類污染嘅投訴，及透過宣傳提高市民嘅環保意識，同鼓勵市民支持環境保護工作。

環境保護署嘅工作包括6個綱領，包括空氣、環境評估及規劃、環境保育、噪音、廢物及水質。

## 歷任首長
*聶德（1986年4月1日－1996年3月31日）
*羅樂秉（1996年4月1日－2005年3月31日）
*郭家強（2005年4月1日－2006年9月，由環境運輸及工務局常任秘書長（環境）兼任）
*王倩儀（2006年9月－2016年9月）（由環境運輸及工務局常任秘書長（環境）兼任，2007年7月1日起改稱環境局常任秘書長）
*唐智強（2016年9月19日－2019年3月26日）
*鄭美施（2019年5月2日－2021年9月4日）
*謝小華（2022年1月17日－現時）（由環境局常任秘書長兼任，2022年7月1日起改稱環境及生態局常任秘書長（環境））
（現時由環境及生態局常任秘書長（環境）兼任環境保護署長）

## 出面網頁

* 環境保護署
漁農自然護理署

**漁農自然護理署**（簡稱**漁農署**；，縮寫：**AFCD**）係香港特別行政區政府食物及衞生局轄下嘅部門，專責管理香港漁業同農業，提供同漁農業、自然存護、動植物同漁業監管有關嘅服務。

漁農自然護理署嘅工作包括監察同指導漁業同農業，營運香港各新鮮副食品批發市場，指定同管理郊野公園、特別地區、海岸公園海岸保護區，同規管瀕臨絕種動物、植物嘅出入口。並且監管動物嘅福利同控制動植物嘅傳染病，例如禽流感。

## 出面網頁
* 漁農自然護理署
工業貿易署

**工業貿易署**係香港工商及科技局轄下嘅行政部門，專責國際通商關係、推行貿易政策同協議，同埋為工業界同中小型企業提供一般支援服務。

## 組織架構
署長：甄美薇

## 諮詢委員會
*工業貿易諮詢委員會
*紡織業諮詢委員會
*食米業諮詢委員會
*中小型企業委員會
*客戶聯絡小組

## 主要貿易組織
*世界貿易組織
*亞太經濟合作組織
*經濟合作及發展組織
*太平洋經濟合作議會

## 外部連結
*工業貿易署 繁 簡
電訊管理局

**電訊管理局**係香港政府部門，負責規管香港電訊市場，1993年7月1號成立。

2012年4月1號佢同影視及娛樂事務管理處轄下嘅廣播事務管理科合併為通訊事務管理局辦公室。

## 主要職責
* 規管香港電訊服務嘅技術同埋經營手法 
* 維持香港電訊市場上嘅公平競爭
* 管理香港嘅無線電頻譜

## 歷任首長
電訊管理局嘅首長係電訊管理局總監。

* 艾維朗（1993年—1997年）
* 王錫基（1997年4月—2003年8月）
* 區文浩（2003年8月—2007年6月30號）
* 黎陳芷娟（2007年7月1號—2010年3月31號）
* 利敏貞（2010年5月3號—2012年3月31號）

## 出面網頁
*香港電訊管理局
水務署

**水務署**，英字**Water Supplies Department**，係香港嘅供水部門，隸香港環境運輸及工務局。

## 用水供應
香港用水兩種，淡水同鹹水。淡水主要食用、灌溉；而鹹水沖廁之用。供應淡水、鹹水嘅系統，各自獨立。水離濾水廠或由海中抽取後，由抽水機或水向低流原理，送到各個配水庫，再供應畀附近地區。

### 供水系統
水務署負責興建同管理香港嘅各項水務設施，其中包括引水道、引水隧道、水塘、濾水廠、抽水站、配水庫、水管同水喉等，供水到各戶。 

### 淡水供應
在開埠初期，香港市民食水來源主要係來自附近嘅山澗溪流或自行開鑿嘅地下水井。隨著城市發展，人口急劇膨脹，這些原始嘅供水方法開始不勝負荷，而且井水亦易受污染，引致痢疾，開拓水源遂成為當時香港政府急需解決嘅問題。

香港少長期天然水源，就起水塘儲雨水，以求供淡水穩定。從十九世紀末到二十世紀末，香港都靠水塘供水。一八六三年，薄扶林水塘竣工。之後起咗水塘十七個，呢個無包私人水塘。重光後嘅幾十年，人口急增，經濟充沛，新起水塘，規模龐大。當中出名有船灣淡水湖同埋萬宜水庫，圍海而成。

雖然唔停起水塘，供水量都唔及工住所需。一九六三年六月到一九六四年，香港天旱，每四日供水四個鐘。因此同時起船灣淡水湖同石壁水塘。而香港政府，亦同廣東省傾買食水。一九六零年到一九八九年之間，香港政府同廣東當局，簽咗五份供水協議。自此，香港食水主要靠廣東省東江水。

因為中華人民共和國一九六六年起文化大革命，搞差同英國關係。香港政府唔敢太依賴中國供水，所以亦另用海水化淡取得淡水。香港第一個海水化淡廠，樂安排海水化淡廠，一九七五年落成。但廠皮費貴，而東江供水穩定，一九八二年，海水化淡廠停廠，一九九二年爆破拆卸。

由於人口增長較預期少、香港工業北移及香港人近年來開始節約用水，近年來東江供水有過量之嫌。基於合約規定，現時香港每年必須購買最少約8億立方米東江水，耗公帑逾24億元。但因為香港水塘因氣候轉變而變得水頭充足，出現水塘滿溢嘅情況，在1998年至2003年期間已把約值30億港元嘅東江水排入大海。2005年香港各水塘總存水量為5.54億立方米，佔總容量94.64%。而於同年，因水塘滿溢而要排出大海嘅淡水達1.09億立方米，如以當時東江水價計算，即逾3億元。政府當時表示希望能夠跟粵方達成新嘅供水協議，考慮彈性供水嘅安排。

水務署也設有實驗室，定期從水塘、濾水廠及客戶水龍頭抽取樣本，進行多項化驗，以檢查及控制供水水質，維持食水嘅衛生水平。

### 鹹水供應
水務署自1950年開始供應鹹水（即海水）作沖廁用途。服務範圍最初限於政府及政府補助嘅高密度住宅，其他擴展至市區及新市填。現時香港約八成人口均使用鹹水沖廁。2003年，香港嘅沖廁用量平均每天670,000立方米。

廁水所需嘅標準雖較食水為低，但仍需一些基本嘅處理程序。海水自海中抽取後，先由隔網除掉較大嘅雜質，之後再用氯氣或次氯酸鹽（漂白劑嘅主要有效成份）消毒後，才供應給用戶。

## 出面網頁

*水務署
土地註冊處

香港**土地註冊處**係香港政府部門之一，又稱做「**田土廳**」。該處嘅成立目的為維持一套快捷有效嘅土地註冊制度，以便土地交易有秩序地進行。 

## 職責
* 按照《土地註冊條例》為一切同土地有關嘅文件辦理註冊。
* 提供查冊同供應土地登記冊同埋有關紀錄副本嘅服務
* 按照《建築物管理條例》為業主立案法團辦理註冊。 

## 服務
市民可以去土地註冊處喺金鐘道嘅客戶服務中心同新界七個查冊中心查閱土地登記冊，同埋訂購香港各區物業嘅土地文件影像副本。

## 外部網頁
*土地註冊處
規劃署

**規劃署**係香港政府部門，負責香港城市規劃工作，並同香港城市規劃委員會有緊密聯繫。

## 主要職責

* 擬備各類規劃圖則
* 為香港各片土地恰當用途同發展提供指引
* 擬定香港可持續發展嘅長遠規劃策略

## 歷任署長

*潘國城（1992年—1999年）
*馮志強 （1999年—2006年）
*伍謝淑瑩（2006年—）

## 睇下
* 香港城市規劃委員會

## 網址
*香港規劃署
沙田

**沙田**（ 或者 ****）係香港新界南部沙田海（即今日收窄成城門河）一帶地方。以前係漁村同鄉郊，今日係沙田新市鎮一部份。沙田係沙田區核心區域。有大型商場、戲院、大會堂等設施。交通方便，有東鐵綫同屯馬綫兩條鐵路線服務，亦有多條巴士線直達全港各區。

沙田最大嘅圍村係大圍，響沙田市中心南面。

## 歷史
沙田原本唔係指呢個地方。以前呢度叫做瀝源，沙田海以前叫瀝源海。因為呢度條瀝源大村，係呢塊地最大嘅村，後尾呢條村就歿落，消失得無影無蹤。英國1898年響大清手上租到新界，沙田呢度就落入英國人手中。英國人要編新界地圖，來到沙田量地，而其中一個量地官去沙田圍問呢度叫乜名。個官就誤會成個瀝源叫沙田，寫入文件裏面，所以沙田呢個名就用到現時了。

後尾起九廣鐵路，響沙田起沙田車站，附近一帶就變成墟市，叫**沙田墟**。呢個墟響1979年燒成廢墟，香港政府趁呢個機會將佢拆晒，重新規劃過。

## 攷
沙田區

**沙田區**（）係香港十八區之一，響新界東，面積6,940公頃，根據2016年香港中期人口統計有人口659,794，係全香港最多人口嘅區。1960年代開始發展嘅沙田新市鎮就喺沙田區，係新界頭三個新市鎮（舊時叫衞星城市）之一。

沙田區嘅主要發展原本只係沙田海同埋城門河兩岸填地，包括大圍、火炭、禾輋、石門、小瀝源、圓洲角同埋馬料水等等地方，家下亦拓展埋去馬鞍山（即係馬鞍山新市鎮），包括烏溪沙等地方。

## 交通
港鐵（之前叫九廣鐵路、，俗稱火車）沿線嘅大圍站、沙田站、火炭站、馬場站同埋大學站都服務沙田區，向南通去中西區金鐘站，向北通去大埔區、北區同中國大陸。（之前叫、，俗稱馬鐵），向東去到烏溪沙站，向西去到屯門區屯門站。

大老山隧道駁埋九龍東、獅子山隧道同大埔道駁去九龍中、城門隧道駁去荃灣、吐露港公路駁去大埔，重有西沙路同T7路駁去西貢。

8號幹線（包括南灣隧道、昂船洲大橋同埋尖山隧道等等）喺2009年12月全線通車。行呢條線可以由沙田直接去荔枝角、葵涌、香港國際機場一帶，令到從沙田去機場嘅車程縮短到35分鐘。

而家沙田區一共有多過100條專營巴士線來往全港各區。

## 食
*鷄粥

## 文娛康樂

* 單車徑
* 沙田大會堂
* 沙田公園
* 沙田馬場（香港第二個馬場，1978年開幕）、彭福公園
* 源禾遊樂場
* 香港文化博物館（介紹香港傳統文化習俗，係全港規模最大嘅博物館，2000年啟用）
* 道風山
* 望夫石
* 萬佛寺
* 沙田車公廟
* 曾大屋
* 史諾比開心世界（新城市廣場內）
* 獅子山郊野公園
* 馬鞍山郊野公園
* 馬鞍山運動場

## 出面網頁
* 沙田區議會
* 香港地方 - 地方 - 新市鎮（二）沙田
* 沙田區學校一覽

## 參考
瀝源

**瀝源**（）係香港新界一個地方，係沙田古稱。沙田有條公共屋邨——瀝源邨。而家瀝源一般都係講緊呢條邨。

## 歷史
**瀝源**即係**瀝源大村**，古代又叫做「瀝源堡」或者「瀝源洞」，盛產香木。清朝初年一度淪為盜賊藏身之所。1898年，英國人佔領新界，據講英國人唔熟地頭，去到瀝源入便嘅沙田村，想問當地人嗰區叫咩名。點知因為言語不通，村民唔知啲鬼佬問緊嘅係嗰區嘅名，以為問緊條村名，就答啲鬼佬：呢度係沙田。從此沙田就由一條鄉村嘅名變咗做一個區嘅名。1970年代，香港政府響沙田區建設「新市鎮」，區入便最早起（1976年落成）嘅公共屋邨就係用「瀝源邨」嚟命名。瀝源對出個海叫瀝源海。
香港特別行政區行政長官

**香港特別行政區行政長官**（取「特區首長」簡稱為**特首**；，**CE**），係中華人民共和國香港特別行政區政府嘅首長同香港特別行政區嘅最高代表。

現時係由分別嚟自40個界別分組，代表唔同行業、專業、勞工、社會服務團體及區域組織嘅1500人組成嘅選舉委員會選出，國務院總理任命。佢主要責任包括：

*領導香港特別行政區政府
*執行《香港基本法》同埋香港特別行政區法律
*簽署、公報並向中央人民政府（國務院）備案由香港立法會通過嘅法案同政府嘅行政指令
*簽署立法會通過嘅財政預算案，將財政預算、決算報中央人民政府（國務院）備案
*決定政府政策同埋頒佈行政命令
*建議中央任命或免除各司司長、副司長、各局局長、廉政專員、審計署署長、警務處處長、入境事務處處長、海關關長、各級法院法官及公職人員嘅職務
*執行中央人民政府（國務院）就香港基本法規定嘅有關事務發出嘅指令
*代表香港特區政府處理中央授權嘅對外事務同其他事務
*批准向立法會提出有關財政收入或支出嘅動議
*根據安全同埋重大公眾利益嘅考慮，決定政府官員或其他負責政府公務嘅人員有冇向立法會或佢屬下嘅委員會作證同提供證據
*赦免或減輕刑事罪犯嘅刑罰同處理請願、申訴事項
*主持香港特別行政區行政會議
*同立法會主席同埋終審法院首席法官聯合提名全國人民代表大會常務委員會香港特別行政區基本法委員會香港委員

根據《基本法》規定，香港特別行政區行政長官每屆任期為5年，每人只可以連任一次。如果行政長官喺任期完成之前因事離任，繼任人應該喺六個月內產生。2005年，全國人民代表大會常務委員會以解釋基本法方式說明補選的行政長官只係完成前任剩低嘅任期。
 
香港特別行政區第一、二屆（部份）行政長官係董建華。2005年3月12號，佢喺未完成第二任期嘅情況下以健康理由辭職。董建華辭職之後，按照《基本法》規定，由當時任政務司司長嘅曾蔭權署理行政長官職務。

喺2005年香港特別行政區行政長官嘅補選，曾蔭權喺2005年6月16號成為行政長官補選中嘅唯一候選人，因此根據《行政長官選舉辦法》自動當選，6月21號中央政府任命佢做行政長官，即日就任，並喺6月24號赴京正式宣誓就職。隨後佢喺2007年3月25號嘅2007年行政長官選舉以649票對123票擊敗對手梁家傑，當選第三屆行政長官，並於4月2號獲中央人民政府（國務院）任命http://www.info.gov.hk/gia/general/200704/02/P200704020115.htm。曾蔭權於2007年7月1號宣誓就職。

2012年3月25號舉行咗第四屆行政長官選舉，梁振英以六成一得票率（689票），擊敗唐英年同何俊仁當選。五年任期由2012年7月1號開始。

2017年3月26號舉行咗第五屆行政長官選舉，林鄭月娥以777票當選，擊敗其他候選人曾俊華（365票）同胡國興（21票）。

2022年5月8號舉行咗第六屆行政長官選舉，李家超作為唯一候選人以1416票當選。

## 參選資格
*香港特別行政區永久性居民中嘅中國公民
*冇外國居留權 
*夠40歲 
*連續住喺香港至少20年 
*至少有八分之一選舉委員會委員提名 
*唔可以持有英國國民(海外)護照或其他由外國政府發出嘅護照或相關旅行證件
*司法人員同埋訂明公職人員一定要先辭職，至選得
*罪犯、破咗產嘅、精神有問題嘅人同埋喺五年內犯過指定罪行嘅人都冇資格選

## 產生辦法
*根據《基本法》嘅規定，行政長官由選舉委員會選舉得來。
*1997年第一屆行政長官由推選委員會選出，成員400人，由中央政府任命。
*2002年第二屆特首由選舉委員會選出，成員800人。2005年第二屆特首補選已經喺2005年7月10號舉行，選舉委員會成員大致同原有嘅相同。有缺位嘅選舉委員會委員就由同立法會同一功能組別嘅選民（各界別合共160,000人）選出。
*2007年第三屆特首都係由800人嘅選舉委員會選出。
*2012年第四屆特首就由1,200人嘅選舉委員會選出。

《香港基本法》第45條規定：

另外，《基本法》附件一規定：

第一屆行政長官於1996年由推選委員會選出，委員400人，全部由中央人民政府（國務院）委任。第二屆特首按照《附件一》規定，於2002年由第一屆選舉委員會選出，委員增至800人。第二屆特首補選已於2005年7月10日舉行，選舉委員會委員大致與原有相同。有缺位的選舉委員會委員由所屬界別分組選民（各界別合共160,000人）選出。

《基本法》只規定了首兩屆行政長官產生辦法，2007年以後循序漸進地最終達至普選。唯2004年4月26日的第10屆人大常務委員會第九次會議解釋了《基本法》第45條，否定2007年普選特首可能。隨後政府喺2005年推出嘅政改方案因為得唔到立法會三分二議員支持而被否決，第三屆特首選舉方法維持不變。

2007年12月29號全國人大常委會以全票通過《全國人民代表大會常務委員會關於香港特別行政區2012年行政長官同立法會產生辦法及普選問題的決定》，決定香港會喺2017年可以普選產生行政長官，另外喺2020年可以普選立法會。

2010年，政府推出新嘅政改方案，提議選舉委員會委員人數增至1,200人，最終得到立法會三分二議員支持而過到。

2015年6月18號立法會以8票贊成28票反對0票棄權，大比數否決政府推出嘅普選行政長官政改方案，第五屆特首選舉方法維持不變。

2021年3月11號，十三屆全國人大四次會議以2,895票贊成、1票棄權，通過《311決定》，授權全國人大常委會修改香港基本法附件一《香港特別行政區行政長官嘅產生辦法》同埋附件二《香港立法會嘅產生辦法同埋表決程序》；同年3月30號，第十三屆全國人大常委會第27次會議通過《香港基本法》附件一修訂，選委會委員由1,200人加到1,500人，特首候選人嘅資格須由資審會審查並且確認。

## 歷任行政長官
 
備註：
#由2005年3月12號至6月2號期間因行政長官董建華請辭，由當時政務司司長曾蔭權署任行政長官。
#由2005年6月2號至6月21號期間因署理行政長官曾蔭權參選行政長官競選，由當時財政司司長唐英年署任行政長官。

## 離任後待遇
2005年6月14號，香港特別行政區政府公佈，決定原則上接納「行政長官報酬及離職後安排獨立委員會」喺2005年6月9號提交嘅報告。委員會由黃保欣擔任主席，委員包括鄭海泉、廖柏偉同埋梁國輝。

報告中建議：
*前行政長官離任後3年內會受到離職後就業規管。
**第1年，前行政長官唔可以從事任何工作或參與商業活動。
**第2及第3年，喺展開任何工作或從事商業活動前，必須事先徵詢前任行政長官及政治委任官員離職後工作諮詢委員會嘅意見。
**如果前行政長官喺呢3年期間接受中華人民共和國中央政府或香港特別行政區政府嘅委任，或從事學術或者慈善機構嘅工作，就一概可以獲得豁免。
*前任行政長官會獲提供
**前行政長官辦公室。
**協助進行推廣同禮節性嘅工作。
**行政支援。
**汽車連司機嘅運載服務。
*前行政長官亦可以享有禮遇安排同醫療及牙科福利。
*視乎香港警務處嘅評估，前行政長官亦會獲提供特別保安服務。

## 睇埋
* 香港總督

## 攷

## 出面網頁
* 香港特別行政區行政長官
* 香港基本法
藍田 (香港)

**藍田**（；）喺香港新九龍嘅東部，響觀塘東面，秀茂坪南面，油塘北面。藍田大部份地方都係住宅區，另外都有幾個出名嘅購物商場。行政上係觀塘區嘅一個部份。

大部份藍田居民都係華人，不過自從地鐵同東隧通車之後，由藍田過海返太古城同鰂魚涌返工變得好方便，而且藍田相對於太古城嘅樓價較低，因此喺1990年代初有大量日本僑民湧入本區，並且入住幾條新落成嘅私人屋村。從此，日本人同埋歐洲人喺藍田就唔算少見。佢哋多數住喺匯景花園。

## 地理位置
一般嚟講，藍田以前通常包括鯉魚門同埋油塘區域。然而，新基礎設施同房屋建立後，佢哋就被剔除。而家藍田嘅界限為：西至滙景花園，東南至廣田邨，北至將軍澳隧道入口，西南至維多利亞港。

### 藍田範圍內嘅觀塘區議會選區

*J14 興田
*J15 德田
*J16 藍田
*J17 廣田
*J18 平田
*J19 康柏
*J27 麗港城
*J28 景田

## 歷史

1841年香港島變做英國殖民地之前，藍田係九龍灣鹽田嘅一部分，唔同時期隸屬東莞縣或者新安縣之下。由於九龍灣鹽田鹽產豐富，於是海灣附近嘅居民慢慢有錢。慢慢，**鹹田山**成為咗村莊。咁樣，鹹田村開始有人耕田同埋附近蘇茅坪有人開礦。蘇茅坪又稱掃墓坪，因為名稱忌諱最後被改名秀茂坪。鹹田山逐漸成為一個漁產，農產及礦產會集嘅村莊。

呢個盛況持續咗多年，直到九龍新界都變做殖民地。英國統治下，九龍灣無人理鹽田，改建為啟德機場，而鹹田村唔再產鹽。皆因「鹹」字嘅廣東話發音好似個「藍」字，逐漸咁俾人叫咗做**藍田村**，攞咗「藍田生玉」嘅意思。1960年代末港府喺藍田山上起咗公屋藍田邨，自此藍田邨就成為藍田嘅代名詞。藍田邨喺1990年代同觀塘其他公屋一樣需要重建，但佢嘅發展一直都比觀塘其他地區好，好似1989年地鐵藍田站正式啟用就係一例。

隨住三個主要運輸基礎設施－觀塘繞道、東區海底隧道同埋地鐵落成，好多人跟住搬入藍田。而家藍田係香港一個主要嘅交通交匯點。

## 出名地點
*匯景廣場
*啟田商場
*平田商場
*德田商場
*藍田綜合大樓
*廣田商場

### 主要住宅區

;私人樓或居屋
*匯景花園
*啓田大廈
*鯉安苑
*康田苑
*康逸苑
*康華苑
*康柏苑
*康瑞苑
*康盈苑

;公共房屋
*廣田邨
*平田邨
*藍田邨
*德田邨
*啟田邨
*興田邨
*安田邨

### 文娛康樂設施
*藍田公園
*藍田綜合大樓（入面有公園）
*藍田配水庫遊樂場
*藍田社區綜合大樓
*藍田 (西區) 社區中心（啟田道71號）
*藍田 (東區) 社區中心（碧雲道）

## 交通

### 主要交通幹道
*碧雲道
*啟田道
*安田街
*鯉魚門道
*德田街
*平田街
*慶田街
*連德道

### 公共交通
*港鐵
**：藍田站
*巴士
**九巴：14、14B、14D、14H、15、15A、16、16M、38、40、42C、62X、88X、89D、215X、216M、219P、219X、258D、259D、277X、889、213M、213S、214、613、93M
**城巴：A22、A26、E22、E22P、E22X、N26、A26
**過海隧道巴士：601、601P、603、603P、603S、603A、606、613、619、621、671、690、690P、694、N619、N691
*小巴
**綠色專線小巴
***九龍區內：23B、23C、23M、24、24M、60、63、71A、71B、76A、76B、87
***來往新界（將軍澳）：17、18
**紅色公共小巴
***來往觀塘、旺角等地

## 睇埋
*觀塘區
*觀塘
*秀茂坪
*油塘
朗屏站

**朗屏站**係香港港鐵嘅其中一個車站，位於新界元朗市北部，屏山以東，朗屏邨嘅東南面。車站有全球最深樁柱嘅世界紀錄（130米）。

## 車站結構
車站屬架空設計，有天橋接駁去朗屏邨。車站嘅底部下原本係幾條明渠嘅交匯點，大部分明渠現時已經被覆蓋，成為車站底部嘅宏達路、媽橫路、朗業街同元朗安樂路。車站原本南面同北面都有一個公共運輸交匯處，分別係的士/小巴站同巴士站，南面嗰個重建成朗城滙，北面嗰個重建成朗屏8號，巴士總站搬咗科業街隔籬，兼且起咗個安老院喺旁邊。西南面係元朗邨舊址，而家已經拆咗，重建成朗晴邨同世宙。

### 車站樓層

### 車站出口
朗屏站嘅東南面係元朗邨舊址，響西鐵綫起嗰陣拆咗，第時可能重建公屋，但係仍然未決定。

*A - 宏樂街
**屏義路、宏樂街
***設有失明人士引導徑往返出口、升降機往返地面
*B - 朗屏邨
**B1 - 屏信街
**B2 - 朗屏邨、俊賢坊、元朗民政事務署大廈、元朗廣場、元朗劇院、元朗大會堂、朗屏體育館、水邊圍邨
***設有失明人士引導徑往返出口、斜道往返地面
*C - 寶樂坊
**青山公路（元朗大馬路）、廉政公署、擊壤路、安寧路、寶樂坊
***設有失明人士引導徑往返出口
*D - 保輝徑
**青山公路（元朗大馬路）、勞工處元朗就業中心、安寧路、保輝徑、元朗中心
***設有失明人士引導徑往返出口
*E - 大橋村
**大橋村、元朗政府合署
*F - 東頭工業區
**麗新元朗中心、東頭工業區
***設有升降機往返地面


File:Long Ping Station 2021 04 part10.jpg|朗屏站外觀


### 鄰接車站

## 接駁交通
車站南面同埋北面各有一個公共運輸交匯處，分別有的士／小巴站同巴士站。另外，朗屏站係西鐵綫沿綫新市鎮範圍入面唯一一個車站唔可以直達輕鐵站嘅車站，乘客可以經B2出口嘅行人天橋行去位於青山公路嘅輕鐵豐年路站。
*港鐵巴士（八達通、全月通、全日通免費轉乘優惠）
**K66 - 大棠 ↔ 朗屏
**K68 - 元朗公園 ↺ 元朗工業邨
**K73 - 天恆 ↺ 元朗（西）
**K74 - 天瑞 ↺ 元朗（東）
*九巴
**68A - 朗屏邨 ↔ 青衣站
**76K - 朗屏邨 ↔ 清河邨
**268A - 朗屏邨 ↔ 觀塘碼頭 （平日繁忙時間服務）
**268B - 朗屏站 ↔ 紅磡碼頭
**268C - 朗屏站 ↔ 觀塘碼頭
**968A - 元朗（西） → 銅鑼灣（天后）（只限平日上午繁忙時間服務）
**968X - 元朗（德業街） ↔ 鰂魚涌（英皇道）（只限平日繁忙時間服務）
**P968 - 朗屏站 ↔ 銅鑼灣（天后）（每日上午繁忙時間服務，其餘時間以元朗（西）為總站）
*龍運巴士
**A37 - 朗屏站 ↔ 機場（地面運輸中心）	
*新界專線小巴
**73、74、622

## 去各個站要嘅錢

*

## 利用狀況
西鐵初初通車嗰時，車站相當冷清，到各項優惠措施推出之後乘客量先上升，本站嘅人流同樣係先冷清，然後漸漸熱鬧；另外，由於該站可以經行人天橋或多條街道直達元朗市中心，再加上例假日更有唔少乘客免費轉港鐵巴士K66綫（適用於八達通、屯門－紅磡全月通、屯門－南昌全月通、屯門－南昌全日通），因此該站人流多過元朗站。

## 上一站‧下一站

  

### 列車班次
（由2009年8月16號開始）

## 出面網頁
* 港鐵公司－朗屏站街道圖
* 港鐵公司－朗屏站位置圖
* 港鐵公司－朗屏站列車服務時間
香港語文

香港嘅法定語文係（意思上有啲含糊嘅）中文同埋英文，而香港政府嘅語文政策係「兩文三語」－即係講就講粵語、英文、同埋普通話，寫就寫用普通話做辦嘅中文書面語同埋英文。香港人一般都係用粵語嚟溝通，因為香港人大部分鄉下都係喺廣東或者廣西東部嗰頭，但係香港有唔少非粵藉嘅華人，會用粵語以外嘅漢語。

## 本土語言
*圍頭話
*蜑家話

## 漢語
*港式粵語
*客家話
*潮州話
*閩南話
*上海話

## 西人語言
*港式英文

## 睇埋
* 香港人口
* 香港文化
香港電車

**香港電車**係指喺香港香港島北部行駛嘅路面電車系統，來往筲箕灣同埋堅尼地城，另外有環形支線來往跑馬地，每日平均搭客達到24萬人次，係全球現存唯一全數用雙層電車嘅電車系統。香港電車響1904年投入服務，係香港最早嘅交通工具之一。香港電車除咗係港島北居民嘅主要交通工具之一，重係外地旅客嘅著名景點之一。

香港電車曾經係九龍倉集團旗下業務。2009年4月7號威立雅運輸買咗香港電車一半股權，2010年2月17號買埋剩低嗰半，之後喺2011年威立雅運輸就改咗名做Transdev。現時係Transdev同埋RATP集團嘅旗下業務。響2017年5月尾嗰陣電車公司就轉咗以綠色同白色為主嘅撈稿，以『笑聲笑聲滿載叮叮』作為佢嘅宣傳口號。2020年10月起，RATP Group (RATP)全面收購埋 RATP Dev Transdev Asia (RDTA) ，自此全資擁有香港電車。

## 睇埋
*香港交通
*有軌電車

## 連出去

*香港電車官方網站
*電車服務詳情，運輸署網頁
*香港電車文化館
*香港電車迷會 電車友
*電車紀念品
*RATP
八達通

**八達通**（）係香港通用電子找數系統。八達通咭裏頭攝住原子晶片，增值後放響八達通機上高即可找數，堪稱「易過借火」。1997年9月1號八達通啟用，起初淨係巴士、地下鐵路等公共交通工具至用得，其後發展至各行各業，即如百貨公司、食肆、停車場之類，及後甚至愛嚟做學校、寫字樓與及住宅大廈通行咭。初頭要用增值機增值，後經改良連鋪頭收銀機都得，而家用信用咭、銀行戶口自動過數、八達通App裏面嘅「八達通銀包」增值亦冇問題。

八達通係世界至早電子貨幣之一，其普及程度亦係首屈一指。統計數字顯示，截至2005年有1240萬張八達通用緊，而每日就錄得超過900萬次嘟咭紀錄。八達通公司藉此佳績享譽國際，後嚟重幫荷蘭同中國長沙興建當地電子過數系統。有消息指，八達通有意同深圳地鐵咭通用。

2021年，八達通做咗香港政府嘅消費券計劃嘅其中一個指定儲值支付工具。

## 歷史
香港地鐵公司1979年嗰時經已校好晒自動過數系統，當其時嘅車飛係一張磁力咭，分為單程飛同多程飛，後來多程飛被儲值飛取代。九廣鐵路則於1984年改用同類車飛，重嗌佢做通用儲值票。而去到1989年，通用儲值票經已應用到九巴、城巴，甚至乎公共交通之外嘅行業添，譬如快餐店同自助影相之類。

地鐵公司響1993年宣佈將會改用一種可以隔空感應過數嘅車飛。為咗令到多啲市民受落，地鐵公司同九廣鐵路公司、摟埋城巴、九巴同油蔴地小輪於1994年成立聯俊達有限公司（2002年1月改名做八達通卡有限公司）。之不過當其時港島公共交通龍頭大佬中巴就唔肯參與。

歷經三年試用，八達通卒之響1997年9月1號正式啟用，其後短短3個月就賣出超過300萬張八達通。八達通起初淨係可以愛嚟搭聯俊達旗下五間公司嘅車，之但係到咗1999年，八達通開始應用於其他行業，同年推出自動增值服務及八達通手錶。2000年，金管局派發牌照畀各大商舖，廢除八達通非交通類業務不得多過15%嘅不平等條例。2001年1月，啱啱宣佈放棄經營渡輪事業嘅油麻地小輪簽署新股東同意書，同意將股份讓畀新世界第一巴士同埋新世界第一渡輪。同年八達通公司消滅赤字，開始賺錢。

2003年6月29號，香港政府決定將全港18,000個泊車位改用八達通咪錶。呢次大換血行動響2004年11月21號搞掂。與此同時，好多政府公共設施都開始改用八達通找數。2003年11月，八達通公司同荷蘭簽署一張1.2億歐羅嘅合約，幫荷蘭搞隔空嘟咭找數系統，一統荷蘭七國咁亂（NS、RET、GVB及HTM）嘅公共交通。

2005年11月，推出「八達通日日賞」優惠計劃。申請此計劃之人士，響指定商舖（包括惠康、UA院線同麥當勞等）買嘢，無論用任何方式（八達通、現金抑或信用咭）找數，即可幫八達通咭積分，儲夠積分可換購禮品。

## 種類
八達通可以分為「租用版」同「銷售版」呢兩種。

「租用版」八達通喺港鐵車站同機場都有賣，買𠴱時要俾HK$50的按金，同預付$20-$100既飛值。

「銷售版」就有好多種款式：小童八達通錶、成人迷你八達通、長者迷你八達通。

常規八達通：*小童八達通*、*成人八達通*同*長者八達通*。

個人八達通：*普通個人八達通*、*學生身份八達通*、*殘疾人士身份八達通*同*[[樂悠咭]]*。

銷售版八達通：*旅客八達通*、*嶺南通聯名卡*同*互通行*。

## 其它用途
警方用八達通可以查到卡主去過邊，有幫助破案，例如徐步高案。

## 系統故障
曾經有報導話便利店系統故障，比200蚊增值變左扣200，總共損失$400，要投訴3星期兼夾網上公開事件先至有得退翻錢。

## 出面網頁
* 八達通官方網站
* 八達通日日賞官方網站
香港島

**香港島**，簡稱**港島**，係香港境內主要嘅島，亦係香港第二大島，面積78平方千米，係現時香港嘅政治經濟中心。

島南嘅赤柱係香港開埠前嘅政治中心，後尾因為啲鬼佬唔習慣定居起又潮濕又大風嘅海岸，同埋嗰時赤柱一帶啱啱有場疫病，食水有少少污糟唔夠太多人用，土地又少，當地唔鍾意鬼佬風俗嘅華人又多。後尾改設島北域多利城（又叫做女皇城或維多利亞城，英文名*Victoria City*）為英國殖民香港最早發展嘅地方，一直係香港嘅商業同政治中心。嚟香港嘅英國人同移居香港嘅華人，最初就係住響呢個城。香港島同九龍半島之間隔住個維多利亞港，個港係以前進出香港嘅貿易船隻停泊嘅港口。

島上面最高嘅山係太平山，海拔554米。

## 行政

香港島嘅行政分區有：
* 中西區
* 東區
* 南區（包括鴨脷洲）
* 灣仔區

*註：*香港島唔屬於離島區。

## 歷史
香港島嘅舂坎角發現過五、六千年前嘅陶器呀咁，鋼線灣同埋黃竹坑都出土過唐朝嘅文物。海底隧道入口（以前嘅奇力島，又叫做燈籠洲）出土過裝有隋朝去到元朝嘅銅錢。

秦征百越之後，香港島同埋香港其他部份開始成為中國領土。

第一次鴉片戰爭期間嘅1841年1月20號，英國嘅中國商務代表（未獲清廷承認）兼皇家海軍軍官查理義律（Charles Elliot）最先佔領香港島。清朝打輸咗之後，1842年簽訂《南京條約》割讓香港島畀英國。

## 地理
香港島係香港第二大島，排喺大嶼山之後。香港島面積約佔全香港面積嘅7%，同九龍半島隔維多利亞港相望。

## 人口
2000年，香港島嘅人口有1,367,900人，約佔全香港人口嘅19%。人口密度每平方公里18,000，高過整體密度（7,000/km&sup2;）；加上九龍嘅人口共佔全港人口嘅47%。

## 交通

### 地面交通
山頂纜車係香港最長歷史嘅公共鐵路，來往爐峯峽、半山區同中環。

香港電車行港島北岸，來往堅尼地城至筲箕灣，以及服務跑馬地。

連接香港島同鴨脷洲嘅鴨脷洲大橋喺1980年落成。

香港島西端同南部未有鐵路服務嘅範圍主要係靠巴士同小巴服務。

### 地底交通
港鐵行港島北岸，來往堅尼地城至柴灣，1985年起分段通車。來往金鐘至海怡半島，2016年底通車。同就重建議緊。

### 對外交通
家陣有3條海底隧道（東區海底隧道、紅磡海底隧道同西區海底隧道）、3條港鐵路線（、同）同連接香港島同九龍半島同新界。第4條過海鐵路沙田至中環綫而家仲起緊。

島內亦設有渡輪碼頭，有定時嘅航班來往九龍（包括尖沙咀、紅磡、九龍城、觀塘等等）同離島（包括馬灣、愉景灣、梅窩、坪洲、長洲同南丫島）。
董建華

**董建華**（，）係前中國人民政治協商會議第十屆全國委員會副主席，亦係第一、二任（第二屆剩下任期未完就請辭）香港特別行政區行政長官，亦即係香港主權移交畀中華人民共和國之後嘅第一位行政首長。

## 生平
董建華喺1937年7月7號（同日發生蘆溝橋事變）喺上海出世，鄉下喺浙江省寧波市；1947年成家人搬咗去香港落腳。1960年嗰陣佢喺英國利物浦大學攞到海事工程理學士學位，之後接手家族生意「東方海外（國際）有限公司」（），到做咗特首之後先退出業務。

### 涉足政界
1990年代初，董建華開始涉足政界事務。佢得當時香港總督彭定康請入香港行政局。喺得到江澤民嘅支持之後，四百人推選委員會選咗佢做特區嘅首任特首。但係响佢第一屆特首嘅五年任期（1997年至2002年）內，香港出現經濟（例如1997年亞洲金融風暴、2000年科網股泡沫爆破）、公共衛生（禽流感）同政治危機，搞到民怨沸騰。而佢更被人話用人唯親（好似任用路祥安，搞出香港大學民調風波），亂出政策（好似八萬五房屋政策）。但係，就算係咁，响佢第一屆特首任期就嚟完嗰時，進行第二屆特首嘅選舉嗰陣，因為冇第二啲候選人攞到足夠選舉委員嘅提名，董建華結果喺呢次選舉入便，可以自動連任。

之後，聽講董建華順從北京中央政府意思，想夾硬通過香港基本法第23條嘅立法草案。嗰條草案將好多香港同其他世界先進地區一路都有嘅自由同埋人權，睇做叛國、分裂國家、顛覆等嘅重罪。再加上佢個政府喺處理非典型肺炎（沙士，SARS）嗰陣聽信廣東省方面提供嘅假疫情，冇睇到問題嘅嚴重性，搞到有299人死咗，包括唔少醫護人員。香港人忍無可忍，終於響2003年7月1號發動咗1989年之後香港最大型嘅街頭遊行七一大遊行，有大約50萬嘅香港人着黑衫，要求董建華落台，同響2007年、2008年進行雙普選（行政長官、香港立法會）。

呢次遊行影響深遠。香港行政會議成員、自由黨嘅田北俊因遊行而轉軚反對立法，終於令23條草案過唔到。而負責23條立法嘅官員保安局局長葉劉淑儀，由民望第一跌到落包尾，受盡千夫所指，最後黯然落台。而董建華亦响第二屆任期未結束嘅情況下，喺2005年3月因以健康為理由請辭（腳痛落台），由當時嘅政務司司長曾蔭權接任剩下兩年任期，亦宣佈因為家庭原因同家庭成員嘅意見，放棄爭取連任，唔再參選第三屆香港行政長官選舉，行政長官任期到2007年6月30號完結，佢成為香港主權移交之後就第一位唔尋求連任嘅特首。

喺全國政協十屆三次會議閉幕會上便，董建華畀人增選咗做政協第十屆全國委員會副主席。

2019年（中華人民共和國成立70周年），董建華獲中國大陸政府頒授「一國兩制傑出貢獻者」嘅榮譽稱號。

## 個人榮譽
### 勳銜
* 大紫荊勳章（2006年）

### 榮譽博士
* 利物浦大學法學榮譽博士（1997年）
* 香港科技大學社會科學榮譽博士（2006年）
* 香港中文大學榮譽法學博士（2007年）

## 屋企人
董建華嘅老豆係叱吒一時嘅船王董浩雲，細佬叫董建成，夫人係董趙洪娉，最好嘅朋友係霍英東。

## 攷

## 出面網頁

類:祖籍寧波
類:祖籍上海
類:全國政協香港委員
類:香港特區行政長官
類:香港中文大學榮譽博士
類:香港科技大學榮譽博士
類:前香港行政局議員
類:利物浦大學舊生
建華
董趙洪娉

**董趙洪娉**（），廣東新會人。前香港特首董建華嘅夫人。

董趙洪娉嘅阿爸趙卓如係建築師，一共有三個太太。趙洪娉係二太太所生。趙洪娉曾經喺聖保羅男女中學讀書，後來去咗英國讀護理學。趙洪娉廿二歲嗰陣同董建華喺英國訂婚，兩年之後（1961年）結婚。結婚之後佢哋兩個一直住喺外地，直到1969年至返香港。董趙洪娉同董建華有兩個仔同一個女。

係2003年香港沙士期間，董太一路積極幫手抗炎行動，佢不但止冒險巡區，更親自派防炎包俾各位市民。佢除派咗抗炎包之外，仲提啲市民記住一定要洗手，佢嘅金句「洗手，洗手，洗手」再加埋佢全副抗炎裝備，成為咗一時佳話。

董趙洪娉長期幫香港紅十字會做義工，宜家係紅十字會會長同總監。係董建華做特首期間，董趙洪娉專門負責搞香港禮賓府（前港督府）嘅慈善宴會；佢喺2005年6月離開禮賓府之前出咗一本關於禮賓府歷史嘅書－－《香港禮賓府》。

類:香港女人
桂多達賴左

**桂多達賴左**或**規多阿雷佐**（**Guido d’ Arezzo**，）係中世紀音樂理論家，亦係意大利達賴左地區嘅聖本篤修會修士。係現代音樂記譜嘅開山祖先，用嚟取代當時僅僅喺歌詞上面寫下簡單嘅符號，指示上升或下降語言聲調變化嘅簡單符號譜─紐姆譜（Neumes）。

佢寫咗《辨及微芒》（Micrologus / Mikrologus）呢本寫書，係繼中世紀最權威嘅音樂理論家波埃修斯（Anicius Manlius Severinus Boethius）嘅《音樂嘅體制》之後，第二部最廣泛地論及中世紀音樂嘅專著，其中有一章專注討論復調音樂，包括最早期嘅奧爾加農（Organum）。

到咗今日，係桂多嘅信裏頭中可以推算到《辨及微芒》大約係1025年至1026年間寫嘅，信中提都到寫本書嗰時，佢已經三十四歲。桂多早期喺位得里亞海岸嘅Pomposa Abbey修道院做修士。佢好清楚歌唱嘅人好難記得所有格里高利聖詠（Gregorian Chant）啲複雜唱段，所以發明咗六聲音階體系（Hexachord），主要係為咗方便學唱聖詠而設計，畀每一個音一個唱名，唱名分別係 ut、re、mi、fa、sol、la，由G、C、F開始可以分別構成三種六聲音階，其中F六聲音階需降低B音先可以滿足六聲音階嘅結構要求。重有所謂「」幫記憶嘅方法，教師可以用右手指住左手張開嘅各關節，就好便利咁唱出對應自然音階嘅各個音，讓歌唱者喺短時間內學會每首聖詠。「桂多手」好快就傳遍意大利北部各地，及後規多總結同發表嘅四綫譜，即而家五綫譜嘅前身。

之後佢又發明新嘅教學技術與記譜法，包括音符加上符桿及Solfeggio（即「do-re-mi」音階嘅前身，由讚美詩（hymn）嘅第一節，首六個樂句開始嘅音節之中分化開嚟)。呢啲記譜法早係佢喺Pomposa嗰時嘅著作裏頭已經提到，但大約喺1030年寫，有關文替聖歌（Antiphon）嘅著作已經失傳。

## 攷
* Claude V. Palisca: "Guido of Arezzo", Grove Music Online ed. L. Macy (Accessed July 14, 2005), (subscription access)
* Richard H. Hoppin, *Medieval Music*.  New York, W.W. Norton & Co., 1978.  ISBN 0-393-09090-6

## 拎

* Guido of Arezzo at The Catholic Enyclopedia.
* Horace's Odes and the Mystery of Do-Re-Mi - an argument that the sol-fa mnemonic was derived from the Ode to Phyllis, by Stuart Lyons. (Also in print ISBN 978-0-85668-790-7)
創紀之城五期

**創紀之城五期**（）係香港創紀之城嘅第五期建築，地址係九龍觀塘觀塘道418號，港鐵觀塘站西南便，由商場同寫字樓組成，商場叫apm，寫字樓叫**東亞銀行中心**。

## 睇埋
*創紀之城一期
*創紀之城二期
*創紀之城三期
*創紀之城六期
*一號東港（創紀之城七期）

## 攷

類:香港建築物
類:觀塘
英文

（；），又叫**英語**或者**英格蘭話**，係屬於印歐語系日耳曼語族西日耳曼語支嘅一種語言，發源於中世紀早期嘅英格蘭。英文呢種語言個英文名係嚟自盎格魯人（Angles）－盎格魯人係喺古代由歐洲大陸移居去大不列顛島嘅盎格魯、撒克遜、朱特部落嘅日耳曼話演變出嚟，後來以英國嘅殖民傳播到世界各地。

由於喺歷史上曾經同多門語言接觸，佢嘅詞彙來源由一元變為多元，文法由多屈折變為少屈折，語音亦都有咗規律性嘅變化。根據以英文作為母語嘅人數嚟計，英文可能係世界上第三大或者第四大語文（1999年統計為3億8千萬人），但佢係世界上用得最廣泛嘅第二語文。上兩個世紀英國同美國喺文化、經濟、軍事、政治同埋科學上嘅領先地位令到英文變成一種標準國際語言。英文係聯合國嘅工作語言之一。

## 名

### 粵語習慣

粵文化人口流行用「英文」呢個配搭來泛指「English」，而「**English language**」對應嘅係「**英國語文**」；後者多數會簡稱為前者。

舊陣時，粵人會以「」借代睇唔明嘅種種横寫西洋草書，家陣尤其會用嚟諧稱任何形式嘅「英文」。

### 英文本身
英文自稱「English」，而呢個名嘅詞源係「Angle」。喺古英文，自稱係「Englisc」，而「Angle」對出係「Engle」。呢個詞源係一個日耳曼部落嘅名，佢哋原先住喺而家德國北部日德蘭嘅Angeln地方，後來喺5世紀時移民去英倫。佢哋係以祖地嘅名來做部落名，並且攞呢個名來自稱自己、包括自己講嘅話以及新住嘅地方。喺英文，「angle」有個意思係「鉤」，呢個就係佢哋祖地名嘅意思，因爲佢哋笪祖地喺日德蘭嘅海邊，嗰笪地嘅樣好似個魚鉤噉。

### 譯到漢字

喺漢字文化圈嘅各種語文，都將呢種語文叫做「英」，比如中文嘅「英文」、日文嘅「」、韓文嘅「」、越南文嘅「」。呢個「英」字來源自「英吉利」，即係英國舊時嘅中文譯音名，喺漢字文化圈未完全衰弱時，呢個譯名通過漢字傳輸到各種語文。「英吉利」呢個名到而家中文都重用緊，比如英吉利海峽，照計「英文」都可以寫全名做「」，不過而家一般都係叫「英文」或者「英語」。

比較特別嘅係，喺漢字文化圈向心力弱咗之後，日文同韓文都將原先用漢字寫嘅西方地名、人名轉嗮用假名、諺文來表記，唯有「英語」等少數詞例外。比如喺譯做「英語」嘅同期，日文同韓文將「法文」譯做「佛語」（日文：；韓文：），將「西班牙話」譯做「西語/西班牙語」（日文：；韓文：），而家佢哋都轉嗮用表音文字來寫，比如「法文」（日文：；韓文：）、「西班牙文」（日文：；韓文：）。從中可見英文喺東亞地區嘅至尊地位。

## 語系分類

## 歷史

英文大致經歷過古英語、中古英語同近代英語各個時期先至演變成今日嘅現代英語。

### 古英文

### 中古英文
### 帝舵英文

### 現代英文

## 地理分佈

## 音系
## 文法

## 詞彙

### 詞源

#### [[印歐語系]]詞源
英文借詞嘅詞源好廣泛。古英文大部分來自日耳曼詞源。後嚟由於受到法文嘅影響，有大量嘅法文詞彙，另外拉丁文、希臘文詞彙亦佔相當大比重。而家英文作爲國際語言，有好多來自世界各地嘅語言嘅詞彙加入到英文。

有估計話現代英文入面有成 80% 嘅字都係借詞，當中仲不乏啲日常生活會用到嘅字，例如 café（指咖啡室噉解）呢隻字就源自法文；而且英文亦都出咗名會由第啲語言度借行話詞彙嚟用，例子可以睇吓樂理（多嚟自意大利文嘅字詞）同埋芭蕾舞詞彙（多嚟自法文嘅字詞）－噉係因為意大利同法國分別將音樂同芭蕾舞搞到有聲有色，所以英格蘭人就大舉攞佢哋啲詞彙嚟用，直接噉將佢哋啲字當係英文字噉嚟用。

#### [[中文]]詞源
英文亦有少量詞語由中文而嚟，例如嚟自粵語嘅「kung fu」、「chow mein」，重有國語同埋閩南話嘅借詞。例子有：
:

#### 粵語嘅英文借詞

由於英國同美國先後成爲世界超級大國，英文成爲世界上影響力最大嘅語文，目前英文喺世界語言體系中係唯一嘅絕中心語言（），所以粵語無可避免會受英文影響；再加上香港做過英國嘅屬領，至今英文都係香港嘅官方語言，而喺廣州亦有廣州英租界，所以粵語吸入咗幾多英文借詞，而英文亦係粵語第一大外來詞源頭。下面係一啲舉例：

*巴士 = bus
*的士 = taxi
*芝士 = cheese
*忌廉 = cream
*結他 = guitar
*菲林 = film
*卡通 = cartoon
*梳化 = sofa
*燕梳 = insure
*沙龍 = salon
*咭/卡 = card
*咪高峯 = microphone
*的士高 = disco
*歇斯底里 = hysteria
*士多啤梨 = strawberry
*車厘子 = cherry
*漢堡 = hamburger
*士多 = store
*桑拿 = sauna
*老笠 = rob
*波 = ball
*批 = pie
*布冧 = plum
*朱古力 = chocolate
*拔蘭地 = brandy
*布甸 = pudding
*沙丁魚 = sardine
*三文魚 = salmon
*沙律 = salad
*撻 = tart
*奶昔 = milkshake
*班戟 = pancake
*多士 = toast
*吞拿魚 = tuna
*三文治 = sandwich
*曲奇 = cookie
*威化餅 = wafer
*啫喱 = jelly
*免治 = mince
*賓治 = punch
*士碌架 = snooker
*士擔 = stamp
*巴仙 = percent
*泡打粉 = powder
*一骨鐘 = a quarter
*摩登 = modern
*畸士 = case
*嗮士 = size
*安士 = ounce
*波士 = boss
*鋪士 = pose
*士巴拿 = spanner
*軚 = tyre
*柯打 = order
*摩打 = motor
*比堅尼 = bikini
*拉臣 = license
*花臣 = fashion
*茄喱啡 = carefree
*飛 = fare
*基 = gay
*領呔 = tie
*杯葛 = boycott
*冇得揮 = fight
*唱銀紙 = change
*沙紙 = certificate
*笨豬跳 = bungee jump
*嘉年華 = carnival
*肥佬 = fail
*茶煲 = trouble
*天拿水 = thinner
*古龍水 = cologne
*水喉 = hose
*剔 = tick
*冧巴 = number
*嘜頭 = mark
*泊車 = park
*士的 = stick
*山埃 = potassium cyanide
*巴打 = brother
*卡士 = cast

## 文字系統

## 方言同口音

## 註

## 文獻
*
*

## 攷


## 連出去

* Accents of English from Around the World (University of Edinburgh) Sound files comparing how 110 words are pronounced in 50 English accents from around the world
* International Dialects of English Archive – recordings of English dialects and international L2 accents
政府飛行服務隊

**政府飛行服務隊**係隸屬香港政府保安局嘅紀律部隊之一，喺1993年4月1號成立，前身係**皇家香港輔助空軍**。現時請咗 227 個公務員。佢哋主要嘅職責係執行搜索同埋拯救任務。另外，佢哋亦都會幫政府影空中相，用來整地圖、測量填海工程、支援偏遠山區同離島嘅各項政府服務。

飛行服務隊嘅總部位於香港國際機場入面，佔地 八萬四千平方米，包括一幢辦公連工場嘅大樓、一座單層嘅飛機庫、重有幾座附屬建築物、停機坪同埋其他相關嘅設施。

現時政府飛行服務隊嘅總監係胡偉雄，佢亦係服務隊嘅最高指揮官，直接向保安局局長負責。

## 理想
香港政府飛行服務隊嘅理想係成為「被舉世公認為優秀嘅空中搜救及飛行支援部隊」。

## 架構
香港政府飛行服務隊可以分為五個主要小組：行政組、行動組、訓練及標準組、品質保証組、同埋工程組。

## 服務範圍
佢哋嘅主要任務係為香港政府各個部門提供每個星期七日、每日廿四小時嘅直升機同定翼機緊急支援服務。其中包括：
*搜索及拯救
*空中救護服務
*警務支援服務
*滅火服務
*空中測量服務
*一般政府支援服務

### 警務支援服務
服務隊不時會支援其他紀律部隊執行維持香港內部嘅保安職務。香港警務處嘅特警隊同埋警察機動部隊經常借用服務隊嘅直升機來進行訓練同埋參與行動。由於捷流 41 型定翼機嘅設備先進、可以用喺長途飛行，因此警務處同香港海關經常借用來作秘密巡邏，以偵緝走私、非法入境同埋販毒嘅活動。

### 滅火服務
超級美洲豹L2直升機可以運載大量嘅水，救山火特別啱用。服務隊會聯同漁農自然護理署同埋消防處聯合進行滅火行動。超級美洲豹 L2 直升機除咗有一般嘅消防桶裝置之外，亦可以喺機肚下面裝上單缸滅火系統同埋滅火泡沫釋放系統，加強滅火功能。

### 空中測量服務
所有捷流 41 型定翼機都經過改裝，加裝新型嘅高質素空中測量攝影機，用來影相同埋繪製地圖、測量填海工程之類嘅工作。

### 一般政府支援服務
服務隊嘅直升機亦會為各個政府部門提供支援服務，包括接載貴賓遊覽香港、接送太平紳士前往某啲偏遠地區、幫建築工程影相，以及運送工作人員同設備去支援位於山上同埋離島嘅多項政府設施。

## 重要拯救事件
### 2005年
*2月14號，拯救大埔林村梧桐寨瀑布被繩索纏繞受傷嘅昏迷人士
*6月16號，擔杆島拯救兩名人士
*7月29號，香港漁船「珠萬四181」離岸搜救行動
*7月29號，貨輪 "Behice" 離岸搜救行動
*9月18號，工程船「穗港起重2號」離岸搜救行動
*11月11號，貨船搜救行動

## 現役機隊
### [[定翼機]]隊
***捷流（Jetstream）41 定翼機**：兩架
**B-HRS
**B-HRT

### [[直升機]]隊

***[[AS332 L2]] 「超級美洲豹」（[[:en:Super_Puma|Eurocopter Super Puma]]）直升機**：三架。外號「超級美洲豹」，配備單缸滅火系統，可以喺火場掟水彈。編號分別係：
**B-HRL
**B-HRM
**B-HRN

***歐洲直升機公司 [[EC155 B1]]（[[:en:Eurocopter_Dauphin|Eurocopter Dauphin]]）直升機**：四架。外號「海豚」，因為機頭外型似。原本有五架，編號 B-HRX 喺2003年8月執行任務期間墜毀。主要負責短程搜救行動以及為警方提供空中支援及運輸服務。編號分別係：
**B-HRU
**B-HRV
**B-HRW
**B-HRY

## 未來機隊
歐洲直升機公司 H175 型7架。

## 退役嘅機
*三架美國西科斯基S-70A-27 黑鷹直升機（即軍用 UH-60L）；八架美國西科斯基 S-76（包括A++同埋C型）；兩架Beechcraft King Air巡邏定翼機。由於機體老舊及性能未能滿足任務嘅需要而陸續退役。

## 職級
以下係香港政府飛行服務隊嘅各個職級，括弧入面係表示職級人員嘅階級徽章。
*總監（1洋紫荊1禾花）
*機師
**總機師（1洋紫荊2軍星）
**高級機師（1洋紫荊1軍星）
**一級機師（1洋紫荊）
**一級機師（3軍星）
**二級機師（2軍星1橫槓）
**二級機師（2軍星）
**見習機師（1軍星）
*飛機工程師
**總飛機工程師（1洋紫荊2軍星）
**高級飛機工程師（1洋紫荊1軍星）
**飛機工程師（1洋紫荊）
**飛機工程師（3軍星）
**飛機工程師（2軍星1橫槓）
**總飛機技術員（2軍星）
**高級飛機技術員（1軍星）
*空勤主任
**高級空勤主任（1洋紫荊1軍星）
**一級空勤主任（1洋紫荊）
**一級空勤主任（3軍星）
**二級空勤主任（2軍星1橫槓）
**二級空勤主任（2軍星）
**三級空勤主任（2軍星）
**三級空勤主任（1軍星）
*飛機技術員
**總飛機技術員（2軍星1橫槓）
**高級飛機技術員（2軍星）
**高級飛機技術員（1軍星）
**飛機技術員（1軍星）
*請睇[http://www.gfs.gov.hk/insigniac.htm 職級徽章]*

## 合作部門
*香港海事救援協調中心
*香港民航處
*香港消防處
*地政總署
*香港警務處
*香港天文台
*電訊管理局

## 爭議事件
### 12名港人被捕事件

## 出面網頁
*香港政府飛行服務隊官方網頁
*政府飛行服務隊條例

## 參考
華南

**華南**係中國南部，唔同人範圍有別。

## 義
大嘅，可以係秦嶺及淮河線以南。呢種區分包括氣候、經濟生產、交通、文化等嚟區分，南方屬於副熱帶季風氣候以及熱帶季風氣候，以水稻為主糧，古時以水路運輸爲主。

細啲指五嶺以南，江西、湖南有少部份喺五嶺以南，卽係嶺南。

民國教科書中，華南定為福建、廣東、廣西、貴州、雲南五省，舊時廣東包括海南。以及香港同澳門。

細嘅指廣西、廣東、海南及香港同澳門。

## 睇埋

* 華東
* 中南
車公廟站 (港鐵)

**車公廟站**（；）係港鐵一個架空車站，喺沙田頭，秦石邨對面，「沙田頭臨時房屋區」舊址，所以落成之前曾經計劃叫「**沙田頭站**」。車公廟站靠近車公廟路，係以車公廟而名，不過呢個唔等於最近廟嘅站，因為車公廟站喺正呢個站同大圍站中間，反而大圍站更近車公廟。

## 車站結構
車公廟站喺車公廟路邊，分兩層。站大堂喺地面，月台起響大堂上面。站有兩個月台，採用側式月台排。大堂同月台層之間，有升降機同電梯，方便乘客。

### 車站樓層

### 車站出口
車公廟站設有6個出口，當中出口分布喺車站大堂同1號月台。

*A - 香港文化博物館
**香港文化博物館、明愛沙田馬登基金中學、沙田明愛服務中心、聖母無玷聖心學校、沙田官立中學、聖歐爾發堂
*B - 車公廟
**車公廟、秦石邨、信義會救恩堂、豐盛苑、李屋村、新田圍邨
*C - 城門河
**城門河
***設有斜道往返地面
*D - 沙田頭
**沙田頭、沙田公園、曾大屋遊樂場
***設有斜道及失明人士引導徑往返地面

#### 1號月台 - 屯馬綫往屯門月台（P）

* E - 溱岸8號 （目前只畀住客使用）
* F - 溱岸8號

### 鄰接車站

## 接駁交通
*九巴
**47X、80X、81C、81K、82K、85B、86A、87B、249X、281、281B、282、287P、287X、N281
*城巴
**79、B8
*過海隧道巴士：
**170、182、182X、982X、986、987
*龍運巴士
**A41、E42、E42C、E42P、R42、N42、NA41
*新界專線小巴：
**68K、803、804、812

## 車站歷史
車公廟站喺通車（2004年12月21號）同日正式啟用，原本建議嘅站名係**沙田頭站**。由於來往要轉車同埋此站對外嘅車費比對外貴，有啲往返大埔區或者北區去呢個站週邊設施嘅人，會選擇行20分鐘去沙田站或者大圍站搭往大埔區或北區。

### 反修例期間設施被破壞
2019年10月2日，有示威者喺車公廟站破壞D出口鐵閘、入閘機、廣告版以及塗鴉牆身等，但車站就未有關閉。而站内嘅中銀櫃員機顯示屏並被砸毀。

兩日後嘅反對《禁止蒙面規例》示威，有示威者再次破壞車站多個售票機、增值機、入閘機、廣告版同乘客資訊顯示屏。其後港鐵喺同年10月11日起於車站出入口加裝來自內地嘅伸縮保安閘。

## 上一站‧下一站

### 列車班次

## 出面網頁

* 港鐵公司－車公廟站街道圖
* 港鐵公司－車公廟站位置圖
* 港鐵公司－車公廟站列車服務時間

類:大圍
沙田圍站

**沙田圍站**（；）係港鐵一個架空車站，喺沙田區沙角邨同博康邨之間嘅沙角街同逸泰街之間地面。最初嘅馬鞍山鐵路落成前，呢個站曾經叫做「**沙角街站**」，後來以附近嘅客家村落沙田圍做車站名。

簡單啲嚟講，個站東面就係沙田圍，係一條村，村一帶就叫沙田圍，所以個站叫沙田圍站。

## 車站結構
沙田圍站分兩層，車站大堂喺地面，月台響正大堂上便。站有2個月台，有一個島式月台。車站站牌以沙田圍（實際係沙田頭）之經典大種客家人建築曾大屋（山下圍、山廈圍）做代表背景設計。

### 車站樓層

### 車站大堂
大堂同月台之間設有升降機同扶手電梯，方便乘客使用。

#### 車站商店及自助服務
沙田圍站入面提供唔同類型嘅商店畀乘客買嘢或者食嘢，例如有7-Eleven、麵包糕餅店同埋醫務所等服務及零售業。港鐵收費區嚴禁進食，因此大部份食肆都唔喺收費區入面。

此外，沙田圍站亦有唔少自助服務設施畀乘客用，包括滙豐銀行、中國銀行同AEON嘅自動櫃員機、自動售賣機、自動照相機等。車站內更設有香港郵政郵箱，方便乘客喺車站寄信。

### 車站出口
沙田圍站設有4個出口，當中分布喺車站大堂。

*A - 乙明邨
**聖母無玷聖心書院、乙明邨、樂善堂陳祖澤學校、曾大屋、曾大屋遊樂場、愉城苑
***設有斜道及失明人士引導徑往返地面
*B - 博康邨
**基督書院、港九潮州公會馬松深中學、保良局朱正賢小學、博康邨、救世軍田家炳學校
***設有斜道及失明人士引導徑往返地面
*C - 沙角邨
**佛教覺光法師中學、全輝中心、聖本篤堂、河畔花園、翠麗花園、翠華花園、皇御居、勵城花園、麗豪酒店、沙角邨、花園城、台山商會中學
*D - 沙田圍
**灰窰下村、沙田圍、謝屋村、水泉澳邨


File:Sha Kok Estate 2021 07 part2.jpg|沙角邨
File:Pok Hong Estate 2021.jpg|博康邨


### 鄰接車站

## 接駁交通
*九巴：
**47X、80X、81K、82K、85A、86A、89B、249X、281B、287X、288、288A、N281、N283
*過海隧道巴士：
**170、182、182X、682B、982X、986、N170、N182
*龍運巴士：
**A42、E42、E42C、R42、N42、NA41
*小巴
*專線小巴：
**403、403A
**809A（八達通轉乘優惠）
**812A（八達通轉乘優惠）
**809K（八達通轉乘優惠）
**812（八達通轉乘優惠）

## 利用狀況
沙田圍站畀四周多條公共屋邨同私人屋苑包圍，加上附近設有多間學校，所以平日繁忙時間返工返學嘅人流好多。

## 歷史

沙田圍站於2004年12月21日隨馬鞍山鐵路通車同日正式啟用。

### 月台擴建工程及加設月台閘門

在車站啟用初期，月台只有約4至5卡長度，其餘部分會於沙中綫興建時擴建，現時擴建工程已經完成；另外港鐵亦於2017年在本站加設月台閘門。

## 上一站‧下一站

### 列車班次

## 出面網頁

* 港鐵公司－沙田圍站街道圖
* 港鐵公司－沙田圍站位置圖
* 港鐵公司－沙田圍站列車服務時間
第一城站

**第一城站**（；）係港鐵一個架空車站，喺沙田圓洲角一帶。個站原本建議叫圓洲角站，但因為喺沙田第一城側邊，所以叫第一城站。

## 車站結構
第一城站共分2層。車站大堂響地面，月台設喺大堂上面。車站設有2個月台，採用島式月台方式排列。大堂同月台層之間設有升降機同埋扶手電梯，方便乘客使用。而本站北面設有側線，方便列車調動或者信號故障嗰陣用。

### 車站樓層

### 車站出口
第一城站喺愉田苑同插桅桿街之間，東華三院邱金元中學隔籬，車站對面就係愉翠苑同埋欣廷軒。愉田苑、威爾斯親王醫院同埋聖羅撒學校嘅新校址都喺站附近。另外，車站南便有條行人天橋過插桅桿街。

*A - 愉田苑
**尤德夫人學童牙科診所、五旬節林漢光中學、愉田苑、圓洲角診所
*B - 威爾斯親王醫院
**聖公會張國亮伉儷安老樓、威爾斯親王醫院、聖公會靈風堂、圓洲角浸信會、圓洲角體育館、欣廷軒、聖羅撤書院、林大輝英文中學
*C - 沙田第一城
**浸信會呂明才小學、第一城中心、沙田第一城、胡素貞博士紀念學校、銀城商場、睛碧花園、聖公會林裘謀中學、東華三院邱金元中學
***設有斜道及失明人士引導徑往返地面
*D - 愉翠苑
**插桅杆新村、捷和中心、捷和實業大廈、都會廣場、嘉柏大廈、永得利大廈、金利來集團中心、香港駕駛學院、資訊工業中心、牛皮沙街、沙田工業中心、愉翠苑、源順圍、欣廷軒、九巴沙田車廠、太古汽水廠、插桅杆街、香港恒生大學
***設有斜道及失明人士引導徑往返地面

### 鄰接車站

## 車站周邊

### 主要大廈及購物中心
*沙田第一城
*第一城中心
*銀城商場
*愉田苑
*欣廷軒
*愉翠苑
*睛碧花園
*富豪花園
*翠麗花園
*春輝花園
*冠華鏡廠集團大廈
*都會廣場
*嘉柏大廈
*資信工業中心
*永得利大廈
*沙田工業中心
*捷和中心
*捷和實業大廈
*金利來中心
*九龍巴士沙田車廠
*太古汽水廠

### 公共服務及設施
*威爾斯親王醫院
*圓洲角診所
*尢德夫人學童牙科診所
*耆康會群芳念慈護理安老院
*小瀝源路遊樂場
*小瀝源警署
*小瀝源消防局
### 學校
*聖公會林裘謀中學
*東華三院邱金元中學
*五旬節林漢光中學
*林大輝中學
*聖羅撒書院
*胡素貞博士紀念學校
*浸信會呂明才小學
*香港駕駛學院
### 交通
*插桅桿街
*牛皮沙街
*銀城街

## 車站圖片

File:HK CityOne.JPG|沙田第一城
File:HK SilverCityCommCentre.JPG|銀城商場
File:HK_Prince_of_Wales_Hospital.jpg|威爾斯親王醫院
File:HK TWGHsYowKamYuenCollege.JPG|東華三院邱金元中學


## 接駁交通
*九巴：
**49X、73A、80K、82K、82X、83K、84M、85A、86、89S、89X、90、240X、281A、281E、N283
*過海隧道巴士：
**182、182X、682B、N182
*龍運巴士：
**A41、NA41
*專線小巴：
**804 - 顯徑 ↔ 廣源（八達通轉乘優惠）
**808 - 威爾斯親王醫院 ↔ 錦英苑（八達通轉乘優惠）
**808P - 威爾斯親王醫院 ↔ 恒安（八達通轉乘優惠）
**其他路線：65A、65K、811、811A

## 利用狀況
由於本站週邊地區多數係住宅區同學校區，同埋本站係最近威爾斯親王醫院同小瀝源工業區嘅港鐵站，所以用本站嘅乘客多數係沙田第一城、愉田苑、欣廷軒同愉翠苑嘅居民，同埋喺附近學校返學嘅學生同去醫院探病或返工嘅市民，亦有唔少喺工業區返工放工嘅市民，因此本站人流唔少。

## 歷史

### 命名及啟用
第一城站於2004年12月21號馬鞍山鐵路（而家屯馬綫）通車同日正式啟用。原建議嘅站名為**圓洲角站**（）。

### 月台擴建工程同加設月台閘門
九鐵喺起呢個站嗰時，已經喺車站月台南端預留空間，畀列車延長至8卡行走時使用，預留部分會於沙中綫興建時喺預留結構上擴建，現時擴建工程已經完成；而車站月台閘門已於2017年加設。

## 上一站‧下一站

### 列車班次

## 出面網頁

* 港鐵公司－第一城站街道圖
* 港鐵公司－第一城站位置圖
* 港鐵公司－第一城站列車服務時間
烏溪沙站

**烏溪沙站**（；）係港鐵嘅東行總站，位於馬鞍山西沙路側邊，係該綫其中一個架空車站，站名源自附近嘅烏溪沙同埋烏溪沙村。馬鞍山鐵路落成之前曾命名做「**利安站**」，因為車站位於利安邨嘅東面。

## 車站結構
### 車站樓層

### 車站大堂
#### 車站商店及自助服務
烏溪沙站只有少量商店，包括便利店、銀行、唐記包點、勝豐壽司，及兩間地產代理，站內亦有兩部自動櫃員機及4個報紙櫃。

### 車站月台
烏溪沙站設有兩個月台，以一個島式月台設計排列。月台可以容納8卡列車，2017年起已經安裝月台閘門。

### 車站出口
烏溪沙站共有A1、A2、B出口，車站嘅北面係通往西沙路嘅行人天橋，西面係利安邨同錦龍苑，而南面設有一個公共運輸交匯處，上蓋係私人屋苑銀湖·天峰。

*A - 西沙路
**西沙路、樟木頭老人度假中心、香港浸信會神學院、香港李寶椿聯合世界書院、落禾沙、帝琴灣（凱琴居、凱弦居）、烏溪沙村
***行人天橋設有升降機往返地面
*B - 銀湖·天峰
**翠擁華庭、明愛馬鞍山中學、錦龍苑、利安邨、馬鞍山靈糧小學、富寶花園、銀湖·天峰
***設有斜道往返地面

## 車站圖片

File:Wu Kai Sha Station 2021 04 part2.jpg|烏溪沙站外觀
File:MTR WKS (6).JPG |烏溪沙站A2出口外觀
File:Wu Kai Sha Station Exit A1 2021 07 part1.jpg |烏溪沙站A1出口
File:MTR WKS (5).JPG |烏溪沙站A2出口
File:Wu Kai Sha Station Exit B 2021 07 part3.jpg |烏溪沙站B出口


### 鄰接車站

## 接駁交通
烏溪沙站隔離有巴士總站，去九龍東、葵涌、西貢同香港島，亦有小巴去西貢各村。

*九巴
**40E - 泥涌 → 葵涌道葵芳邨（平日早上繁忙時間服務）/ 葵芳（南） → 泥涌（平日下午繁忙時間服務）
**40X - 烏溪沙站 ↔ 葵涌邨
**85P - 泥涌 ↔ 紅磡紅鶯道（平日繁忙時間提供服務）
**87E - 泥涌 → 尖沙咀中間道（平日早上繁忙時間服務）/ 尖沙咀東麼地道 → 泥涌（平日下午繁忙時間服務）
**89D - 烏溪沙站 ↔ 藍田站
**89S - 圓洲角 ↺ 烏溪沙站（平日上午繁忙時間單向由黃泥頭開去呢個站）
**97 - 烏溪沙站 ↔ 康盛花園（平日繁忙時間提供服務）
**99 - 恆安 ↔ 西貢
**274P - 烏溪沙站 ↔ 大埔工業邨（平日繁忙時間提供服務）
**X89D - 泥涌 ↔ 觀塘碼頭（平日繁忙時間提供服務）
*城巴
**581 - 馬鞍山市中心 ↔ 十四鄉
*過海隧道巴士
**382 - 泥涌 ↔ 柴灣（東）（平日繁忙時間服務，經落禾沙，早上行東隧、下午行西隧）
**680P - 烏溪沙站 → 金鐘（東）（平日早上繁忙時間服務）
**680X - 烏溪沙站 ↔ 中環港澳碼頭（平日繁忙時間提供服務）
**682 - 烏溪沙站 ↔ 柴灣（東）（平日早上繁忙時間由利安開出）
**682A - 馬鞍山市中心 → 柴灣（東）（平日早上繁忙時間服務）/ 柴灣（東） → 泥涌（平日下午繁忙時間服務）
**682P - 烏溪沙站 → 柴灣（東）（平日早上繁忙時間提供服務）
**980X - 烏溪沙站 → 灣仔（柯布連道）（平日早上繁忙時間服務）/ 金鐘（東）→ 烏溪沙站（平日下午繁忙時間服務）
*龍運巴士
**A41P - 烏溪沙站 ↔ 機場
**NA40 - 烏溪沙站 ↔ 港珠澳大橋香港口岸
*新界專線小巴
**807B - 黃竹灣 ↔ 大學站（八達通轉乘優惠）
**807K - 井頭村 ↔ 大學站（八達通轉乘優惠）

## 利用狀況
烏溪沙站響馬鞍山東北，進出車站嘅多數係利安邨、錦龍苑、翠擁華庭、西貢北帝琴灣、樟木頭及泥涌嘅居民，亦有去西貢區郊區嘅市民用呢個站搭屯馬綫。由於附近只有烏溪沙村同幾個屋苑，乘客唔多，但係返學放學時間，都有幾多學生搭。

## 上一站‧下一站

### 列車班次

## 出面網頁

* 港鐵公司－烏溪沙站街道圖
* 港鐵公司－烏溪沙站位置圖
* 港鐵公司－烏溪沙站列車服務時間
馬鞍山站 (港鐵)

**馬鞍山站**（；）係港鐵一個架空車站，位於沙田區馬鞍山新港城中心同馬鞍山廣場之間一段西沙路地面同埋架空路段。

## 車站結構
### 車站樓層

### 車站大堂
馬鞍山站設有兩條樓梯同扶手電梯，以及一部升降機，連接月台同大堂兩層。大堂入閘後區域亦設有洗手間畀乘客用。車站兩個入口都設有客務中心、增值機同售票機，另外亦有為盲人指導嘅錄音提示器。此外，每邊出入口亦設有特闊閘機，方便有需要人士出入閘。

#### 車站商店及自助服務
車站大堂嘅收費區設有4間商舖，主要係地產代理、鴻福堂健康快線同埋7-Eleven便利店。另外亦設有恆生銀行同中銀自動櫃員機同3個報紙櫃畀乘客喺朝早免費攞am730。

### 車站月台
馬鞍山站有兩個月台，月台以島式排列。

### 車站出口
*A - 馬鞍山廣場
**馬鞍山廣場、海柏花園、福安花園、海澄軒、馬鞍山中心、馬鞍山中央公園、馬鞍山公共圖書館、迎濤灣、海濤居、雅濤居、雅典居、海典居
*B - 新港城中心
**新港城中心、五邑馮平山夫人李穎璋學校、富輝花園、馮堯敬紀念中學、錦禧苑、錦英苑、馬鞍山健康中心、雅景臺、保良局莊啟程小學、富寶花園、東華三院黃鳳翎中學、仁濟醫院董之英紀念中學


File:HK MTR Ma On Shan Station Outsideview.jpg|兩鐵合併前嘅馬鞍山站外觀
File:MTR MOS (2).JPG|馬鞍山站A出口大堂
File:Ma On Shan Station Exit B 2021 07 part3.jpg|馬鞍山站B出口大堂
File:MTR MOS (5).JPG|馬鞍山站B出口客務中心
File:Ma On Shan Station platforms 2021 07 part2.jpg|馬鞍山站2號月台
File:Ma On Shan Station 2012 part3.JPG|馬鞍山月台佈置


### 鄰接車站

## 接駁交通
馬鞍山站隔離有巴士總站，港九新界同機場都去到，亦有小巴去西貢各村。
*九龍巴士
**40X、85M、85X、86C、86K、86S、87D、87K、89D、89P、97、99、99R、274、274P、286C、287D、X89D、N281、N287
*城巴
**581
*過海隧道巴士
**680、680P、680X、681、682、682A、682P、980X
*龍運巴士
**A41P、NA40
*新界專線小巴
**803、807B、807K、808（八達通轉乘優惠）
**其他路線：26、810

## 利用狀況
附近一帶都係住宅區，包括海柏花園、雅濤居、海濤居、迎濤灣、新港城、富輝花園、馬鞍山中心、海典居、雅典居等，加上兩個出入口都同大型商場連接，因此使用量係馬鞍山區內4個車站之冠。

## 上一站‧下一站

### 列車班次

## 出面網頁

* 港鐵公司－馬鞍山站街道圖
* 港鐵公司－馬鞍山站位置圖
* 港鐵公司－馬鞍山站列車服務時間
恆安站

**恆安站**（；）係港鐵一個架空車站，喺馬鞍山恆安邨附近。

## 車站結構
### 車站樓層
恆安站夾喺西沙路中間，架空喺大堂上面，有兩個月台，月台呈島式排列。月台容納到8卡車，初時冇閘門，後來加返。

### 車站大堂
#### 車站商店及自助服務

### 車站出口
恆安站北面係頌安邨同錦豐苑，東面係恆安邨同錦鞍苑，而西面就係觀瀾雅軒同聽濤雅苑。車站南北都有閘機，方便唔同方向嘅乘客出入。

*A - 聽濤雅苑
**聽濤雅苑、天宇海、觀瀾雅軒、馬鞍山循道衛理小學、海典灣、啟新書院
***設有斜道往返地面
*B - 恆安邨
**恆安邨、青年會書院、潮州會館中學、錦鞍苑、馬鞍山信義學校、保良局胡忠中學、耀安邨、欣安邨
***設有斜道往返地面
*C - 錦豐苑
**錦豐苑、陳震夏中學、宣道會台山陳元喜小學、頌安邨、錦禧苑、馬鞍山遊樂場、馬鞍山運動場、馬鞍山聖若瑟小學、天主教聖方濟堂
***設有斜道往返地面
### 鄰接車站

## 車站周邊

### 主要大廈及購物中心
*嘉華星濤灣
*海典灣
*觀瀾雅軒
*聽濤雅苑
*恆安邨
*錦鞍苑
*頌安邨
*錦豐苑
*欣安邨
### 公共服務及設施
*馬鞍山運動場
*天主教聖方濟堂

### 學校
*青年會書院
*保良局胡忠中學
*潮州會館中學
*香港中文大學校友會聯會陳震夏中學
*香港中國婦女會馮堯敬紀念中學
*曾璧山中學
*馬鞍山聖若瑟中學
*育才中學（沙田）
*馬鞍山循道衛理小學
*馬鞍山信義學校
*馬鞍山聖若瑟小學
*宣道會台山陳元喜小學
*保良局莊啟程小學
*嗇色園主辦可暉學校

## 車站圖片

File:Heng On Station Exit C 202010.jpg|頌安邨及錦豐苑出口
File:MTR HEO (3).JPG|恆安站北面大堂
File:MTR HEO (11).JPG|恆安站南面大堂
File:MTR HEO (8).JPG|恆安站升降機大堂
File:Heng On Station Exit A 2021 07 part1.jpg|恆安站A出口
File:Heng On Station Exit B 2021 07 part2.jpg|恆安站B出口
File:Heng On Station Exit C 2021 07 part1.jpg|恆安站C出口
File:MTR HEO (2).JPG|恆安站行人通道
File:MTR HEO (6).JPG|恆安站A出口行人隧道
File:MTR HEO (13).JPG|恆安站B出口行人隧道
File:MTR HEO (15).JPG|行人隧道恆安邨出口


### 鄰接車站

## 接駁交通
*九巴：
**85K - 恆安 ↔ 沙田站
**89C - 恆安 ↔ 觀塘（翠屏道）
**99 - 恆安 ↔ 西貢
**其他路線：40S、43X、81C、85S、274、281X、N287
*過海隧道巴士：
**681P、682A、981P
*龍運巴士：
**A41P、N42、NA40
*新界專線小巴：
**801、801K、807A、810

## 利用狀況
恆安站位於西沙路嘅開頭，出入嘅多數係恆安邨、欣安邨、錦鞍苑、聽濤雅苑、觀瀾雅軒嘅住客，亦有唔少喺附近嘅頌安邨同埋錦豐苑居民用呢個站搭屯馬綫。

## 歷史

恆安站於2004年12月21日隨通車同日正式啟用。

### 月台擴建工程及加設月台閘門
在車站啟用初期，月台只有約4至5卡長度，其餘部分會於沙中綫興建時擴建，現時擴建工程已經完成；另外港鐵亦於2017年在本站加設月台閘門。

## 上一站‧下一站

### 列車班次

## 出面網頁

* 港鐵公司－恆安站街道圖
* 港鐵公司－恆安站位置圖
* 港鐵公司－恆安站列車服務時間

類:馬鞍山 (香港)
大水坑站

**大水坑站**（；）係港鐵一個架空車站，喺沙田東北大水坑一帶，靠近大水坑村、富安花園同錦泰苑。大水坑站因為喺大水坑而得名。由於車站響富安花園對面，所以喺馬鞍山鐵路啟用之前曾命名**富安花園站**。

## 車站結構
大水坑站喺馬鞍山路中央地面，站分兩層，大堂喺天橋上面，月台架空喺大堂上面。月台有兩個，以島式排列，月台可以容納到八卡車，。大堂同月台層之間有升降機同電梯，方便乘客。此站係屯馬綫唯一一個月台彎曲嘅車站。

### 車站樓層
大水坑站夾喺西沙路中間，架空喺大堂上面，有兩個月台，月台呈島式排列。月台容納到8卡車，初時冇閘門，後來加返。

### 車站大堂
#### 車站商店及自助服務

### 車站出口
大水坑站東面係富安花園同大水坑村，西面係錦泰苑同曉峯灣畔。車站得南面有閘機，通去行人隧道同兩個出口，乘客一定要用行人隧道離開個站。

*A - 錦泰苑
**錦泰苑、恆秦路、喜秦街、嘉華星濤灣、曉峯灣畔、嵐岸、聖公會馬鞍山主風小學、德信中學、沃秦街
***設有斜道往返地面
*B - 富安花園
**富安花園、亞公角街、單車公園、恆信街、恆德街、九龍城浸信會禧年小學、馬鞍山崇真中學、沙田漁民新村、大水坑村
***設有斜道往返地面

### 鄰接車站

## 車站周邊

### 主要大廈及購物中心
*富安花園
*大水坑村
*錦泰苑
*曉峯灣畔
*嘉華星濤灣
*海典灣
*嵐岸
*亞公角村

### 學校
*德信中學
*馬鞍山崇真中學
*九龍城浸信會禧年小學
*聖公會馬鞍山主風小學

## 車站圖片

File:Tai Shui Hang Station platforms 2021 07 part1.jpg|大水坑站1號月台
File:Tai Shui Hang Station concourse 2021 07 part3.jpg|大水坑站大堂
File:MTR TSH (16).JPG|大水坑站大堂
File:MTR TSH (15).JPG|大水坑站大堂
File:Tai Shui Hang Station Enterance 201208.jpg|大水坑站A及B出口
File:Tai Shui Hang Station 2021 04 part3.jpg|行人隧道出口
File:MTR TSH (8).JPG|行人隧道出口
File:MTR TSH (9).JPG|行人隧道出口


### 鄰接車站

## 接駁交通
*九巴：
**84M - 富安花園 ↔ 樂富
**其他路線：40X、43X、81C、85K、85M、85S、85X、86C、86K、86S、87D、89C、89D、89P、89S、97、281X、286C、287D、289K、299X、N281、N287
*過海隧道巴士：
**680、680B、680P、681、681P、682、682A、682P、981P、N680
*龍運巴士：
**A41P、N42、NA40
*新界專線小巴：
**801 - 耀安 ↔ 火炭長瀝尾街
**801K - 耀安 ↔ 火炭站（只於平日繁忙時間服務）
**803 - 利安 ↔ 大圍
**808 - 錦英苑 ↔ 威爾斯親王醫院
**808P - 恆安 ↔ 威爾斯親王醫院
**810 - 雅典居 ↔ 沙田偉華中心（八達通轉乘優惠）

## 利用狀況
大水坑站喺馬鞍山南面，出入嘅多數係錦泰苑、富安花園、大水坑村、曉峯灣畔嘅住客，亦有附近學校嘅學生用呢個站搭屯馬綫。乘客主要用屯馬綫去到馬鞍山市中心，經大圍站轉東鐵綫、或經鑽石山站轉觀塘綫出市區。

## 上一站‧下一站

### 列車班次

## 出面網頁

* 港鐵公司－大水坑站街道圖
* 港鐵公司－大水坑站位置圖
* 港鐵公司－大水坑站列車服務時間
石門站 (香港)

**石門站**（；）係港鐵一個架空車站，喺沙田石門東南面，近住石門工業區。

## 車站結構
### 車站樓層

### 車站出口
*A - 永得利中心
**永得利中心、永得利大廈、鄉議局大樓、濱景花園、愉德苑
*B - 碩門邨
**碩門邨、香港浸會大學石門校園、沙田第一城、基督教國際學校、小瀝源河、小瀝源路遊樂場、王錦輝中學、王錦輝小學
*C - 京瑞廣場
**京瑞廣場一期、京瑞廣場二期、中電沙田中心、企業中心、匯達大廈、華順廣場、偉達中心、利豐中心、新都廣場、滙貿中心、新貿中心、沙田醫院、濱景花園、翠湖花園、賽馬會賽艇中心、碧濤花園、路德會梁鉅鏐小學
***設有斜道及失明人士引導徑往返地面
*D - 浸大國際學院
**浸大國際學院、建造業訓練場
***設有斜道往返地面

### 車站圖片

### 鄰接車站

## 接駁交通
*九龍巴士：
**38B - 海濱花園 ↔ 碩門邨 （平日繁忙時間服務）
**40X - 烏溪沙站 ↔ 葵涌邨
**43X - 耀安 ↔ 荃灣西站
**81C - 耀安 ↔ 尖沙咀東（麼地道）
**82C - 廣源 ↔ 香港科學園第三期（平日繁忙時間服務）
**82X - 濱景花園 ↺ 黃大仙
**84M - 富安花園 ↔ 樂富
**85K - 恆安 ↔ 沙田站
**85X - 馬鞍山市中心 ↔ 紅磡紅鶯道
**86C - 利安 ↔ 長沙灣
**86K - 錦英苑 ↔ 沙田站
**86S - 錦英苑 ↔ 沙田站（平日繁忙時間服務）
**87D - 錦英苑 ↔ 紅磡站
**89C - 恆安 ↔ 觀塘翠屏道
**90 - 彩明 ↔ 荃灣西站
**263A - 沙田站 ↔ 香港科學園第三期（平日繁忙時間服務）
**281B - 碩門邨 → 尖沙咀東（麼地道）（平日早上繁忙時間服務）
**284 - 沙田市中心 ↺ 濱景花園
**286C - 利安 ↔ 長沙灣海達邨
**287D - 紅磡站 → 錦英苑（經青沙公路，平日下午繁忙時間服務）
**289R - 黃石碼頭 ↔ 沙田市中心（假日服務）
**299X - 西貢 ↔ 沙田市中心
**N281 - 錦英苑 ↔ 紅磡站
*過海隧道巴士：
**680 - 利安 ↔ 金鐘（東）
**682 - 烏溪沙站 ↔ 柴灣（東）（經小西灣）
**980A - 碩門邨 → 灣仔（菲林明道）（平日早上繁忙時間服務）
**982C - 碩門邨 → 西灣河（太康街）（平日早上繁忙時間服務）
**N680 - 錦英苑 ↔ 中環港澳碼頭
*大嶼山或機場巴士：
**A41 - 碩門邨 ↔ 機場
**A41P - 烏溪沙站 ↔ 機場
**N42 - 耀安 ↔ 東涌站 
**NA40 - 烏溪沙站 ↔ 港珠澳大橋香港口岸 
*專線小巴：
**67A - 碩門邨 ↔ 沙田站
**806B - 碩門邨 ↔ 運頭塘
**811A - 華翠園 ↺ 石門站
**813 - 碩門邨 ↔ 水泉澳邨

## 利用狀況
石門站附近開通頭10年，當時只有少量商業大廈同埋工業區，附近亦住宅較少，因此人流唔多，係屯馬綫全綫人流最少嘅車站。直至附近嘅公屋碩門邨喺2009年入伙後，加上香港浸會大學國際學院同中小學啟用後，客量先有改善。到2016年，車站旁邊京瑞廣場一、二期相繼落成，之後有大量餐廳、商舖同補習社陸續進駐，而入境處喺京瑞廣場亦開設沙田智能身份證換領中心，帶動呢處一帶人流上升。同埋碩門邨二期喺2019年入伙後，車站人流更顯著上升。

## 未來發展
2003年有地區人士建議，由香港賽馬會同地產商合作興建多項設施嚟提高城門河嘅吸引力，包括興建接駁馬場同埋石門站嘅購物橋，同埋喺沙田中央公園附近嘅城門河興建人工島，作為購物同飲食地區等，但建議至今重未落實。

## 歷史

### 車站啟用
本站喺2004年12月21號隨著馬鞍山鐵路啟用而投入服務。

### 月台擴建工程以及加裝月台閘門
石門站啟用初期，車站月台長度只有約4至5卡，而九鐵亦喺興建石門站嘅同時喺車站南端位置設預留空間，預留空間會喺沙中綫興建時擴建，可額外增至8卡列車長度，現時擴建工程已經完成；另外車站亦於2017年加設月台閘門。

## 上一站‧下一站

### 列車班次

## 參考

## 出面網頁

* 港鐵公司－石門站街道圖
* 港鐵公司－石門站位置圖
* 港鐵公司－石門站列車服務時間
歐洲

**歐洲**（；Europe），全名**歐羅巴洲**（；Europa），傳統上，算係地球嘅七大洲之一。雖然多數叫做大洲，但其實係同亞洲連埋嘅一整塊大陸，叫歐亞大陸。所謂歐洲純綷係政治角度嘅分野。地理上嚟講，歐洲係一個喺歐亞大陸西邊嘅半島，或者叫次大陸。歐洲北臨北冰洋，西極大西洋，南望地中海同埋黑海，東就則連住亞洲。烏拉爾山同裏海一帶就係同亞洲分界。

七大洲之中，佢嘅面積係尾二大嘅——一千零三十萬平方千米到，佔世界陸地百分之二左右。大過澳洲一啲。但係人口就係第三多，排喺喺亞洲同非洲後面，總共有七萬零五千萬，佔全部百分之十一咁上下。

歐洲，尤其係古希臘，係西方文化嘅發源地。16世紀開始歐洲多個國控制咗世界多個地方。歐洲亦係兩次世界大戰嘅主要戰場，亦令歐洲喺世界嘅影響力俾美國同埋蘇聯取代。冷戰期間歐洲俾鐵幕分開東西兩邊，分別由華沙公約組織同埋北大西洋公約組織影響。後來歐洲一體化，歐洲委員會同埋歐洲聯盟相繼喺西歐成立，兩個組織喺1991年蘇聯解體之後向東擴張。

## 國一覽



## 地理


歐洲各國同海域地圖




## 攷

## 拎

* 歐洲聯盟官方網頁
*
小說

**小說**（）係一種文學形式，一般描寫人物故事，塑造多種多樣嘅人物形象，但亦有例外。佢係擁有完整佈局、發展同埋主題嘅文學作品。而對話係唔係具有鮮明嘅個性，每個人物講嘅嘢係唔係有獨特嘅語言風格，係衡量小說水準嘅一個重要標準。

同其他文學形式相比，小說嘅容量較大，佢可以細緻咁展現人物性格同人物命運，可以表現錯綜複雜嘅矛盾衝突，同時重可以描述人物所處嘅社會生活環境。小說嘅優勢係可以提供整體嘅、廣闊嘅社會生活。

## 代表作
* 《神話》
* 《山海經》
* 《唐傳奇》
* 《明代話本》
* 《三言二拍》
* 《文言小說》
* 《聊齋異誌》

## 歷史
喺19世紀以前，東西方嘅小說可以話係獨立發展。

### 東方
#### 中國

中國最著名嘅四大小說，分別有《紅樓夢》、《水滸傳》、《三國演義》同《西遊記》。

#### 日本

### 西方
喺17世紀之前嘅歐洲，「小說（novel）」呢個字嘅意思其實係指小故事同長篇嘅散文之間嘅一種短故文學形式（相當於家陣所謂嘅短篇小說）。例如，塞萬提斯《模範小說集（novela ejemplares）》係短篇嘅故事集，不拘泥於當時嘅散文形式，而創造出一種「新嘅故事敘述」。

另一方面，塞萬提斯所寫嘅《唐吉訶德（Don Quijote）》（1505-1515年）表現出作者嘅世界觀，同時亦呈現人物嘅成長同埋糾葛、心理嘅變化，同近代嘅作品一樣，佢主要嘅着眼點在於「個體」。因此佢被稱為「近代小說之祖」。因為同樣理由，笛福同佢創作嘅《魯濱遜流浪記 - Robinson Crusoe》（1719年）亦被普遍認為係「近代小說之祖」。

近代小說嘅起源，係18世紀喺法蘭西所流行嘅書信體小說（以信嘅形式或互通書信形式創作嘅文學）。近代小說嘅發展，一般認為同18世紀以後英國、法蘭西等地中產階級嘅勃興息息相關。呢啲識字率比較高而且較為有錢嘅人成為其佢主要嘅讀者群，亦即係話，近代小說係因應佢獨特嘅需要而發展嘅。

## 分類
小說嘅體系異常龐大，以唔同方式分類都可以分出唔同而且眾多嘅類別。

### 按篇幅分類
;微型小說
短過短篇嘅小說完全合乎瞬息萬變嘅現代社會中生活忙忙碌碌嘅人嘅閱讀習慣。幾乎每日都可以睇到啲人為呢類小說賦予新名詞同埋新定義，例如極短篇、精短小說、超短篇小說、微信息小說、一分鐘小說、一袋煙小說、袖珍小說、焦點小說、瞳孔小說、拇指小說、迷你小說等，數都數唔晒，連專門嘅文學研究者亦好難如數家珍分敘佢嘅定義，一般人更容易混淆。

一般認為微型小說嘅篇幅應該係兩千字以下。因為題材通常係生活經驗嘅片段，因此可以係有頭無尾、有尾無頭、甚至無頭無尾。高潮放喺結尾，高潮一出即刻完，營造餘音繞樑嘅意境。由於比短篇更短，字句亦需要更加精練，題材可以見微知著嘅比較好。一個意外嘅結局雖然可以吸引眼球，但文章短得嚟都要有伏筆呼應，甚至同畀讀者意外相比，更應該重視帶唔帶到感動畀讀者。

;短篇小說
平均字數一萬左右嘅小說會被劃歸短篇小說。喺佢特色中有所謂三一律——一人一地一時，亦即係減少角色、縮小舞台、短化故事中流動嘅時間。另外，雖然佢哋成日惜墨如金，但一般認為短篇小說都係要符合小說嘅原始定義、亦即係對細節有足夠嘅刻劃，絕唔係長篇故事嘅節略或綱要。

;中篇小說
平均字數三至四萬嘅小說，一般來講係較容易成功嘅小說。因為對初學者嚟講，寫作長篇易陷入多數情節造成凌亂難收嘅困境，而寫作短篇唔係轉折太少而單調、就係轉折太多但就顯得擁擠。呢個時候考慮將原本嘅構想改成中篇係一個廣受推薦嘅建議。

;長篇小說
字數在六萬字以上會被劃歸長篇小說。如果作者打算表現人生中常見嘅錯綜複雜嘅關係，就要寫咁大篇幅。通常就算筆調輕鬆嘅長篇小說，亦會有一個內裏嚴肅嘅主題，唔係就好易搞到零散或者冇晒組織。初心者寫長篇小說最需注意全局對主題嘅呼應、結構嚴密性、以及避免重複矛盾或缺漏。

### 按題材分類
* 武俠小說 
* 推理小說 
* 歷史小說  
* 言情小說 
* 科幻小說 
* 手機小說
* 奇幻小說
* 玄幻小說
* 網路小說
* 恐怖小說
* 情色小說
* 色情小說
* 諷刺小說
* 耽美小說
* 愛情小說
* 無限流小說

### 按流派分類
* 現實主義小說 
* 浪漫主義小說 
* 現代主義小說
** 表現主義小說 
** 存在主義小說
** 意識流小說
** 黑色幽默
** 新派小說
** 魔幻現實主義

### 按年代分類
#### 古代小說

#### 現代小說

## 參考
* 楊昌年（台灣師範大學國文學系），《現代小說》，三民書局
英國

，全名係（），又叫（）或者係（），嗰度係嘅一個島國，歐洲大陸嘅嘅海岸附近。嗰度包括咗英格蘭、蘇格蘭、威爾斯同埋北愛爾蘭夾埋組成。英國包括大不列顛島、愛爾蘭島嘅東北邊，仲包括咗1098個不列顛群島在內嘅大部分同埋一啲海外領地組成，佔地94,354平方英里（即係244,376平方公里）。北愛爾蘭愛爾蘭共和國；除咗咁樣之外，英國就畀大西洋、北海、英倫海峽、塞爾特海同埋愛爾蘭海包圍。英國維持佢對喺全球唔同嘅海同海洋之間英國海外屬土嘅主權。根據估計，英國喺2023年嘅人口超過咗6,820萬人。英國同英格蘭嘅首都同最大城市都係倫敦。蘇格蘭、威爾斯同北愛爾蘭嘅國家首都分別係愛丁堡、卡迪夫仲有貝爾法斯特呢３個城市。

英國自新石器時代起就有人居住。喺公元４３年開始，，。1066年就發生諾曼征服英格蘭。英倫王國隨住玫瑰戰爭嘅結束而穩定返，實力亦開始加強，，建立咗大英帝國。英國君主嘅作用喺１７世紀逐漸咁減弱咗，尤其係因為英格蘭內戰。1707年，英格蘭王國同蘇格蘭王國根據而統一，建立咗大不列顛王國。英國首相呢個職位喺佐治時代就開始設立。將愛爾蘭王國納入去其中，仲喺1801年成立咗大不列顛愛爾蘭聯合王國。愛爾蘭大部分地區喺1922年英國成立咗愛爾蘭自由邦，而《》就喺1927成立咗而家嘅聯合王國。

英國成為咗，仲喺19世紀同埋20世紀初嘅大部分時間裡面，尤其係1815-1914年嘅「」嗰陣，一直都係世界嘅主要超級大國。大英帝國喺１９世紀嘅大部分時間都係主要嘅，呢個地位得益喺、佢作為嘅主導角色、仲有佢哋巨大嘅工業能力、，同埋崛起作為世界主要嘅金融中心。呢個帝國喺1920年代呢個鼎盛嘅時期佔咗世界差唔多四分一嘅人口同埋陸地，亦都係。不過，英國喺同埋損害咗，而全球嘅去殖民化浪潮搞到大部分英國殖民地獨立。

英國係實行君主立憲制同議會民主制嘅國家，有３個唔同嘅司法管轄區：、同埋。蘇格蘭、威爾斯同北愛爾蘭自1999年起都有自己嘅政府同議會，負責控制各種唔同嘅事。英國係個嘅已發展國家，按名目GDP去計係世界最大嘅經濟體之一，而且亦都係世界上其中一個同。作為一個擁有嘅，英國維持住歐洲其中一個擁有嘅國家。佢嘅影響可以喺好多前殖民地嘅法律同政治制度裡面睇得出，而英國文化特別喺語言、文學、音樂同體育方面仍然喺全球有影響力。作為一個大國，英國係之一。

## 詞源同埋術語

《》宣布英倫王國同埋蘇格蘭王國「聯合成一個王國，定名做大不列顛」。雖然「」呢個詞語喺1707年至1800年嘅官方名稱只係「」，不過「聯合王國」呢個詞語偶爾都會被用嚟指稱前大不列顛王國。《》成立咗大不列顛愛爾蘭聯合王國。隨住同埋愛爾蘭自由邦喺1922年獨立之後，北愛爾蘭成為咗英國內愛爾蘭島唯一嘅部分，聯合王國仲喺1927年改名做「」。

雖然英國係一個主權國家，但係英格蘭、蘇格蘭、威爾斯同北愛爾蘭亦都被廣泛叫做國家。英國首相嘅網站亦都用咗「國中之國」嘅詞語嚟形容佢。有啲統計摘要，例如係12個嘅摘要，都係將蘇格蘭、威爾斯同北愛爾蘭叫做「地區」。北愛爾蘭亦叫做「省」。至於北愛爾蘭所用嘅描述性名「可能會引起爭議，因為揀得呢種名往往會透露出一個人嘅政治偏好」。

「」呢個詞傳統上係指大不列顛島，或者喺政治上係指英格蘭、蘇格蘭同威爾斯嘅組合。呢個有時亦都被用嚟做成個聯合王國嘅同義詞。「英格蘭」呢個字有時會用錯嚟指成個英國，呢種錯誤主要係由英國以外嘅人所犯。

「」呢個詞係用嚟代表大不列顛島嘅同義詞，但係有時亦都係用嚟代表英國。用法係混合嘅：英國政府風格指南偏好用「」而唔係「」或者係「」（除非係指大使館），而其他政府文件都承認呢兩個詞語都係指英國，而其他地方嘅使用頻率至少同一樣咁頻繁。認可咗「United Kingdom」、「UK」同埋「U.K.」。喺佢哋嘅地名指南入面，大英帝國同北愛爾蘭聯合王國嘅地緣政治用語入面用嚟做簡寫同縮寫；嗰度冇列出「不列顛」，但係指出「呢個只係一個特定嘅名義上嘅『大不列顛』，始終排除咗北愛爾蘭。BBC雖然現時嘅風格指南除咗「大不列顛」唔包括北愛爾蘭之外，並冇採取任何立場，而佢哋歷史上偏好只係用「不列顛」嚟做大不列顛嘅簡寫。

「」呢個形容詞通常用嚟指同英國有關嘅事，喺法律上用嚟指英國公民身份同埋國籍。英國人用幾個唔同嘅術語嚟形容佢哋嘅民族身份，仲可能會認為自己係英國人、英倫人、蘇格蘭人、威爾斯人、或者係愛爾蘭人；又或者係有唔同民族身份嘅組合。

## 歷史

喺而家嘅英國境內，人類存在嘅最早證據可以追溯到大約78萬年前嘅英格蘭，喺英格蘭入面發現過最古老嘅原始人類骨骼可以追溯到50萬年前。現代人類喺舊石器時代晚期開始住喺嗰頭，而永久嘅定居點就大概喺過去6000年入面建立。而家不列顛嘅南部，包括大部分嘅英格蘭地區同威爾斯，亦都曾經係羅馬帝國嘅一個省。喺羅馬帝國嘅統治結束之後，日耳曼等民族開始遷入不列顛群島，英格蘭開始進入盎格魯-撒克遜時期，而基督教亦都係喺呢個時期開始傳入英國。1066年，法國諾曼第公爵威廉入侵咗英格蘭，並陸續征服不列顛群島各地，史稱「諾曼征服英倫」，歐陸文化喺係個時候逐漸傳入英國。與此同時，不列顛北部嘅蘇格蘭王國亦慢慢開始成形。

而家嘅英國領土係過去幾百年入面多次合併嘅結果。喺10世紀嘅時候，蘇格蘭同英格蘭各自都係獨立嘅國家。1284年，威爾斯公國畀英格蘭控制，直到1535年成為英格蘭嘅一部分。1603年，英格蘭王國同蘇格蘭王國成為咗君合國，1707年正式合併為大不列顛王國。1801年，大不列顛王國同愛爾蘭王國（1169年至1691年間逐步畀英格蘭控制）合併，組成大不列顛愛爾蘭聯合王國。1922年，愛爾蘭自由邦成立，而北愛爾蘭則繼續由英國政府控制，英國國名亦都喺1927年改為大不列顛北愛爾蘭聯合王國。

英國喺19世紀嘅時候係一個遙遙領先世界嘅一個大國，當時有「世界工廠」嘅稱號，亦都係世界上第一個工業化嘅國家，係西方資本主義嘅倡導者，並且係早期議會民主制嘅誕生地。無論係喺科學技術定係文學藝術方面都有顯着嘅頁獻。喺佢頂峰時期，大英帝國曾經控制世界五份之一嘅土地同人口，因為佢控制嘅土地覆蓋着地球大部分嘅經度，太陽時時刻刻都會照耀住英國嘅領土，所以英國又被稱為「日不落帝國」，係人類史上最大嘅帝國。即使到而家，太陽喺英國海外領地同埋以英國君主為元首嘅英聯邦王國上空至今都仍然唔會落山。到到二十世紀前半葉，經歷咗兩次世界大戰嘅英國國力開始衰退。而喺後半個世紀入面，呢個龐大嘅殖民帝個嘅殖民地開始獨立。喺處理殖民地獨立問題嘅時候，英國利用「分而治之」嘅手段，喺務求該國最大利益嘅時候，畀咗原殖民地極大嘅不安定因素。最後一個脫離英國嘅殖民地，係喺1997年7月1號將主權移交畀中華人民共和國嘅香港。

## 主要宗教
* 英國國教（聖公會）：2,700萬人，自從1534年亨利八世脫離天主教以來，英國君主係聖公會嘅阿頭。
* 天主教：900萬 
* 伊斯蘭教：100萬 
* 長老會：80萬（蘇格蘭國教同埋北愛爾蘭的最大教派） 
* 循道公會：76萬 
* 印度教：35萬 
* 猶太教：30萬

## 睇埋
* 英國文化

## 引咗

## 出面網頁

* 英國皇室官方網頁
* 英國政府官方網頁
* 英國文化協會
* 英國旅遊局
* 
* 
* 
* 
* 
*
大角咀

**大角咀**（又寫做**大角嘴**，）位於香港九龍旺角西面，屬於油尖旺區議會，但同深水埗區只係界限街之隔。

嘴響唐人地理上來講就係尖凸出來嘅地，而大角嘴原本個形狀似一條長嘅釘插入海，所以叫佢做大角嘴。而民間貪方便，將嘴寫做咀嚼個咀。

## 歷史
原本大角嘴係一個長形嘅半島，外海向住長沙灣，內海就對住芒角嘴，即係後尾嘅旺角嘴。個海角就好似一座長山。英國人接管九龍半島之後，就將大角嘴變船務後勤基地，有唔少船廠整船。而英國人就睇中大角嘴外側啱做船塢，就起咗大同船塢。家下重留少少嗰陣時嘅回憶，好似英文街名Anchor Street（晏架街），係船錨嘅意思。發展大角嘴後，亦都引發香港政府發展大角嘴北面嘅深水埗畀大量工人一個棲身之所。大角嘴內海填平之後，就變成一個工業住宅混合區。

1980年代起，大角嘴開始人口老化，加上工業北移，唔少工廠都已經搬走晒，改做商業大廈。不過，大角嘴舊區仍然保留車房同五金工程呢啲輕工業。到1990年代，為咗起新機場同新港口，西九龍填海計劃畀咗大角嘴好大塊填地，同昂船洲整咗個港灣。新填地因為有奧運站，就自成一角做「**奧運**」嘅住宅區。而舊區仍然留響度。之不過，市區重建局已經落實咗幾個重建項目，未來大角嘴會有唔同面貌。

自從奧運站嘅商業大廈，好似滙豐中心同中銀中心入伙，大角嘴周圍都係食肆，當中靠食豬骨煲出名。

## 人口
區內年齡層分佈平均，貧富家庭各佔一半比例。

以前區裏面治安情況好差。1992年有個差人喺區裏面中槍。2013年震撼全香港。強姦打劫時有發生，所以區裏面好多居民都唔敢夜返屋企。

## 市政
大角咀市政大廈喺2005年12月1號正式啟用，而1988年起嘅大角咀臨時街市、1978年起嘅大角咀臨時熟食小販市場、1946年起嘅界限街街市同埋舊大角咀公共圖書館喺2005年11月30號正式閂門。

## 酒店
*九龍珀麗酒店
*九龍麗悅酒店
*帝豪奧運酒店
*紅茶館酒店
*富薈旺角酒店

## 學校
### 幼稚園
* 太陽島幼稚園 (大角咀分校)
* 太陽島幼稚園 (港灣豪庭分校)
* 大同新邨聖德肋撒幼稚園
* 聖嘉華幼稚園
* 聖馬利亞幼稚園
* 深培中英文幼稚園
* 德善中英文幼稚園
* 保良局大角咀幼稚園暨幼兒園
* 香港保護兒童會中銀幼兒學校

### 小學
* 大角嘴天主教小學
* 大角嘴天主教小學 (海帆道)
* 中華基督教會基全小學
* 鮮魚行學校
* 路德會沙崙學校

### 中學
* 中華基督教會銘基書院
* 聖芳濟書院
* 保良局莊啟程預科書院
* 官立嘉道理爵士中學 (西九龍)
* 世界龍岡學校劉皇發中學
*九龍三育中學

## 交通
* 港鐵：奧運站
* 巴士
** 九巴：2E、10、12、13D、16、18、31B、32、33A、37、43C、66X、72X、87B、265B、287X
** 新巴：701
** 城巴：20、79X、A20、A21、E21、E21C
** 過海隧道巴士：904、905、914、971
* 綠色專線小巴：
** 3、12A、12B、12S、43M、46、70、78、79K

## 歷史建築
* 大角嘴碼頭
* 洪聖廟（每年農曆二月十三日定為洪聖誕）

## 出面網頁
*大角嘴廟會
微型小說

（），又叫**小小說**，原本係短篇小說嘅分支，喺順應現代人繁忙生活而發展成一種篇幅短小嘅小說。同一般小說一樣咁重視場景、個人形象、人物心理、敘事節奏。優秀作家可寫出轉折雖少意境深遠或轉折雖多卻清析動人畀人接近中篇小說嘅作品。

微型小說頂嗮櫳去到 2,500 字咁長，一般大約 1,500 字。發展初期曾引起多人投入，因此手法並唔固定，算係新興體裁。但個篇幅亦令唔少作家放棄。現代有學者認定神話、傳奇、同埋字數少嘅話本小說屬於微型小說。但微型小說係近代名詞，係短篇小說分支，受過現代長篇小說影響。若做學術討論並唔適合概括神、異誌、傳奇、話本小說等具有早期發展特色作品。

微型小說爭議除咗學術定位，重包括字數。由於微型小說喺國外傳入觀念，從一開始英文相同嘅1,000字到考量漢字白話文敘述嘅3,000字都有提出。目前出版商多要求2,500字以內，最好1,500字，以避開短篇小說3,000字爭議。
短篇小說

**短篇小說**（），或者譯做**短篇故仔**，顧名思義係泛指短篇、以散文形式存在嘅虛構故仔。**短篇**呢隻詞嘅定義查實有些少含糊，大致上指篇小說係正常人可以一口氣噉由頭睇到落尾嘅。

到咗廿一世紀初，短篇小說經已成為咗文學界嘅重要部份。好多作家都會寫短篇小說，並且將自己嘅作品喺文學雜誌或者選集等嘅地方發表。例如响 2017 年，短篇小說同選集淨係喺英國就經已創造咗值 5,880,000 歐羅咁多錢嘅銷售量，甚至有文學評論家話短篇小說搶咗長篇小說嘅風頭，搞到後者嘅市場萎縮咗。

## 基本定義

喺定義上，短篇小說係指短嘅散文式虛構作品，當中：
*散文係指篇文寫到似自然講嘢噉，例如廿世紀嘅中文書面語原則上係想寫到好似官話口語，粵語白話文（粵文）係想寫到似粵語口語，英文係想寫到似英格蘭話口語，呢點令散文同詩歌好唔同；
*虛構故仔係指篇文係想要表達一個虛構嘅故仔；喺呢點上，短篇小說同中篇小說以及長篇小說一樣，要考慮到角色嘅發展以及情節嘅編排，會想用（例如）情節發展嘅出乎意料嚟令讀者睇咗覺得過癮；
不過「短」呢隻字嘅定義就有些少含糊，到咗廿一世紀初都仲有唔少嘅爭詏。喺最基本上，**短**篇小說要係一般人可以坐低然後一次過由頭睇到落尾嘅，例如美國浪漫主義作家愛倫坡就喺 1846 年撰文提到呢點，而俾人譽為英倫科幻之父嘅 H. G. 威爾斯就噉樣描述短篇小說呢樣嘢：

## 字數界定

無論係用咩語言嚟寫，**短篇小說**都可以用字數嚟定義。

以廿世紀嘅中文書面語同粵文嚟講，一般係講緊幾千字嘅先會有機會畀人當係短篇小說，長過 10,000 字嘅最少會係中篇小說，而短過 2,500 字嘅好有可能會當係微型小說。

喺廿一世紀初嘅英文圈，一篇散文虛構故仔通常要字數响 1,000 至 10,000 字之間，先至可以算係短篇小說；呢個數字可以視乎地區或者出版者而有異－有啲文學雜誌要求份作品字數响 1,000 至 4,000 字之間先可以算係短篇故仔，而 2020 年嘅美國科幻同奇幻作家協會就話字數要喺 7,500 以下，先肯當係短篇小說噉收份作品；喺實際出版上，短過 1,000 字嘅基本上實會俾人當係微型小說，而長過 10,000 字嘅通常都會俾人當做中篇小說或者長篇小說。英文以外嘅歐洲語言都係咁上下。

## 起源
**短篇小說**嘅概念係喺 19 世紀左右先成形嘅。

短嘅故仔呢樣嘢，查實歷史好悠久，同語言差唔多一樣咁古老－响公元前以至文明出現之前，一般人之間經已有好多口耳相傳嘅民間故仔，呢啲故仔短，一般人可以一次過聽晒，又可以有虛構性質，不過當時啲人多數唔識字所以冇寫低；打後中世紀亦有出到好似童話呢啲一般人可以一次過睇完嘅虛構故仔；而現代意義上嘅短篇小說，即係由從事寫作嘅人特登寫出嚟娛樂人嘅短散文式故仔，呢樣嘢就係喺 1790 年代嘅英國首次出現嘅。

## 出版
*文學雜誌
*選集
## 睇埋
*微型小說
*長篇小說
*中篇小說
*微短劇

## 註釋

## 引用

## 拎

* Short story，不列顛百科全書講短篇小說呢個概念。
*第一期《迴響》：短篇小說，*Medium*
*粵文短篇小說：夏，*Medium*
*粵文短篇小說 — 《逃生艙》，*Medium*
首爾

**首爾**（；）係大韓民國嘅首都，早響公元前18年開始建設。**首爾**本來叫做**漢陽**，日治時期就叫**京城**。戰後中文就叫佢做**漢城**（），但係서울其實係韓文固有詞，無對應漢字，而「漢城」只係中文為方便沿用舊名，直至到韓國官方公佈用譯音「首爾」為正式中文名。行政上叫（）。

首爾係南韓最大嘅城市，雖然面積只有605平方公里，但係人口就有成1000萬，如果計埋周邊嘅地區，佢就係全球第三大城市。

首爾亦係2013年廣州國際城市創新獎嘅其一得獎嘅城市。

## 歷史
李朝前期嘅中國人曾經用「**徐伐**」、「**徐弗**」標記，李朝後期曾經喺官撰《東國文獻備考》等史書中用「**徐遠**」標記，安正福、李德武、金正浩三人分別喺《東史講》、《兩頁志》、《大東地志》中用「**徐蔚**」、「**徐兀**」、「**徐鬱**」嚟標記。其中「徐遠」係史書用得最多嘅漢字標記。

## 地理
首爾位於朝鮮半島嘅中部，離板門店有30公里。佢響漢江嘅下游位置，西面就係仁川港。

首爾舊稱漢陽，漢係漢江，而陽係江北，即係漢江之北咁解。舊時王城就響漢江北面。

## 氣候
首爾屬溫帶大陸性濕潤氣候。夏季受北太平洋高氣壓影響，高溫多雨；冬季受西伯利亞氣團影響，低溫乾燥。

## 交通
首爾有京釜高速國道通去釜山，而2004年開通嘅韓國高速鐵路（KTX），大大縮短咗往來韓國其他地方同首爾嘅交通時間。

由2001年開始，首爾嘅國際機場由金浦國際機場搬去新嘅仁川國際機場。

## 地標
* 63大廈，由1985年落成到2004年，佢係全韓國最高嘅大廈，有63層樓咁高。
* 首爾塔
* 江南區COEX
* 景福宮
* 青瓦台
* 清溪川

## 運動
首爾曾經舉辦過三次大型體育盛事，第一次係1986年嘅第10屆亞洲運動會，第二次係1988年嘅第24屆夏季奧運會，第三次就係2002年嘅世界盃。

## 名人
* 金秀賢
* PSY
* Super Junior
* 少女時代
* 東方神起
* BIGBANG
* BoA
* 李英愛
* Rain
* 李孝利
* 河莉秀
* 李明博
* 李準基
* 裴勇浚
* 池珍熙
* 孫藝珍
* 李棟旭（韓劇《大話妹》男主角）
* 李多海（韓劇《大話妹》女主角）
* 朴詩妍
* 金喜善
* 玄彬
* 張根碩
*CNBLUE
*Ftisland
*EXO
*After School
*2NE1
*U-KISS
*Boyfriend
*INFINITE
*TEEN TOP
*SE7EN
*2PM
*防彈少年團

## 改名風波
2005年1月19號，當時嘅漢城市長李明博公佈漢城將會改咗個中文名叫「首爾」。當時中國大陸好多人都唔接受呢個名，有觀點指出韓國想將首爾改名係出於「去中國化」或者係「自我文化中心」，過咗一年，連中國大陸嘅新華社都開始用「首爾」。

## 姊妹城市
首爾特別市同以下城市締結為姊妹市：
*中華民國 臺北市（1968年）
*土耳其 安卡拉（1971年）
*美國 關島（1973年）
*美國 檀香山（1973年）
*美國 三藩市（1976年）
*巴西 聖保羅（1977年）
*哥倫比亞 波哥大（1982年）
*印尼 雅加達（1984年）
*日本 東京（1988年）
*俄羅斯 莫斯科（1991年）
*澳洲 新南威爾士州（1991年）
*法國 巴黎（1991年）
*中華人民共和國 北京（1992年）
*墨西哥 墨西哥城（1992年）
*蒙古國 烏蘭巴托（1995年）
*越南 河內（1996年）
*波蘭 華沙（1996）
*埃及 開羅（1997年）
*意大利 羅馬（2000年）
*哈薩克 努爾蘇丹（2004年）
*希臘 雅典（2006年）
*泰國 曼谷（2006年）
*美國 華盛頓特區（2006年）
*加拿大 溫哥華（2007年）
*中華人民共和國 上海（2014年）

## 參考

## 政府

首爾市政府係首爾嘅地方政府，負責行政同為城市提供各種服務，包括懲教機構、教育、圖書館、公共安全、康樂設施、衛生、供水同福利服務。由 1 名市長同 3 名副市長領導，轄 25 個自治區同 522 個行政區。  

### 行政區
首爾劃分成25個「區」（韓文：구)。每個區嘅面積（由10到47平方公里不等）同人口（由少過14萬到63萬不等）差異好大。松浦區人口最多，而瑞草區面積最廣。每個區嘅政府負責處理其他地區通常由市政府處理嘅多項職能。每個區再細分為「洞」（韓文：동），即係社區。有啲區只有幾個洞，而好似鍾路區咁，就有好多個唔同嘅社區。總計首爾一共有467個行政洞。
## 註
舞龍

**舞龍**係起源於中國嘅傳統舞蹈。舞龍同舞獅，古時係嚮一年中嘅大型節慶裏面節目之一。隨住華人移民到世界各地，而家舞龍呢個文化，已經遍及中國、台灣、香港、東南亞，以及歐美、澳紐各個華人集中嘅地區，成為中華文化嘅一個標誌。

## 意義
龍，係中國嘅圖騰，龍代表咗中華民族，代表咗神州大地。龍係中國皇帝嘅象徵。

作為一個中華民族引以為傲嘅標誌，龍圖騰嘅存在產生咗舞龍嘅文化。龍本身作為一個神秘而又傳奇嘅動物，可以嚮天上飛、水中游。傳說中就有海龍王掌管雷雨。中國人就依照佢哋嘅想像力，創造出舞龍嘅各種動作。

嚮中國文化而言，舞龍帶有吉祥、興旺、太平、繁榮嘅意思。中國係農業國家，農民往往由於龍同天氣嘅關係，以拜祭、舞龍祈求有利耕種嘅天氣。

## 傳統
### 點睛
舞龍嘅傳統包括一個點睛嘅儀式。古代嘅點睛係尊請皇帝嚟，以紅沙點龍睛，意謂賦予光明，賦予力量。係民間，則由識武術者，嚮表演一套武功之後點睛。點睛者，武術一個比一個高超，故而點出之睛亦愈見渾圓。所以古代點睛之處，往往係武林高手會集之處。

現代嘅點睛儀式已經從古時演化，變由當地政府或組織最高代表出任呢個榮譽。

### 音樂
鼓、鈸、鑼都係舞龍嘅配樂樂器，提供音樂效果同埋節奏，並且有指揮作用。

鼓樂嘅風格，亦因地區、社會階層（民間、朝庭）之分亦有別。

### 其他
傳統上，舞過一次嘅龍稱為老龍。農村嘅地方，都會將老龍保存，翌年又攞出另一條新龍黎舞。積聚落嚟龍身會被聯起，成為一條成百人嘅長龍。

舞龍嘅同時，龍身旁邊會有魚同舞。

## 風格
### 南龍
南龍，故名思議，係江南一帶發展出嚟嘅舞龍形式。

南龍嘅龍身比較重，龍頭係成條龍最重嘅部份。南龍嘅風格係有氣勢。因為佢嘅重量，所以動作上嚟講，唔似北龍咁注重花巧，而係注重體力。

引南龍嘅係一顆龍珠一個人，而加上龍身，通常就有十個人左右，龍身大約長九米。由於南龍唔要求靈活，所以，龍身可以係二十米、百米，甚至有千米長龍。龍頭大細，亦因應龍身長短而改變。

嚮製作上，南龍比較傳統，龍頭都係用竹紙紮。傳統嘅龍身花紋係同布縫上去，而比賽龍嘅龍身花紋，為求輕巧，都係嚮布上畫出嚟嘅。而家大部份都係畫上去，甚至係電腦配合縫出嚟。

南龍嘅動作，通常有盤圈、S彎、龍頭越過龍身等等。

### 北龍
北龍係江北一帶發展出嚟嘅風格。

以龍身嚟講，北龍龍頭比較細同輕巧，用料可以係傳統嘅紙紮，或者比較新穎嘅用輕身嘅膠質，以便作出多花款嘅動作，譬如：左右翻騰等等。有別於南龍，北龍嘅動作範圍細好多，故而所要求嘅體力亦相對降低。

北龍嘅動作，通常都適宜嚮漆黑環境中進行。亦因為咁樣，製作北龍嘅物料都係會螢光。

目前，北龍喺世界上比較流行。喺中國、香港、馬來西亞、星加坡等地方，都經常舉辦舞龍嘅龍藝賽事同表演。

## 發展
*美國拉斯維加斯馬戲團Cirque du Soleil嘅演出Dralion，就有龍獅作為主角，係西方人對東方文化傳譯嘅一個例子。

*喺美國、加拿大、英國、澳洲等地嘅中國城，舞龍已經成為例行節目之一。
韻文

**韻文**係講究格律嘅，甚至大多數要使用同韻母嘅字作句字尾，以求押韻嘅文體或文章。包括賦、詩歌、詞曲等。

不同時代流行唔同嘅韻文文體。包括︰

*周、春秋︰詩經，主要係四言詩歌
*戰國︰楚辭
*漢︰漢賦、駢文、古詩、樂府
*唐︰唐詩、樂府
*宋︰宋詩、宋詞 
*元︰元曲（包括散曲同埋戲曲）
*明、清︰戲曲、賦
*近代︰新詩、歌詞
詩歌

**詩歌**（）係一種語文藝術，源自歌，係有韻嘅文。詩通常都有格律，要押韻，音樂感強、易記，甚至可以畀人唱出嚟，不過通常都可以唱出嚟，好似中國有史以嚟最早嘅詩歌集—詩經咁，都可以一一咁唱出嚟，當時嘅人為咗要表達自己嘅感情，表現出自己嘅生活面貌，有音樂嘅就叫做詩歌，冇音樂嘅就叫做詩。中國嘅詩有好多功能，詩多數係用嚟舒發情感，用字簡短，幾句唔埋，就可以將好深層嘅嘢寫出嚟，多花飾，往往意思含蓄，有多層意境。詩好多時會用到比喻，構成唔同畫面。詩又有打油詩，即係冇咩感情同詩意嘅東東嚟，呢種詩注重音調同字數，求求其其左右芼之就可以寫出嚟，冇咁多鬧覺嘅規矩，冇格律可言。

寫得出好詩嘅人叫做詩人。

## 起源
詩係最古老亦係最具有文學特質嘅文學樣式。起源於上古人類嘅原始宗教、神話同埋口傳文學、勞動號子以及民歌。詩歌係詩同歌嘅總稱；逐漸開始，詩同歌夾埋，詩同音樂、舞蹈結合埋一齊，統稱做詩歌。中國詩歌有悠久嘅歷史同豐富嘅遺產，例如：《詩經》、《楚辭》、《漢樂府》以及無數詩人嘅作品；西歐嘅詩歌，由古希臘嘅荷馬、薩福、平達同古羅馬嘅卡圖魯斯、維爾吉、賀拉斯等詩人開啟咗創作之源。

## 特點
詩歌高度集中咁概括、反映社會生活，飽含住作者豐富嘅思想同感情，富於想像，語言凝結而形象性強，具有節奏韻律，一般分行排列。

古典詩歌形式採用逐句分行同押韻，現代詩歌嘅形式同內容已經極大豐富，伸縮性極強。

## 分類
*根據內容嘅性質可以分為敘事詩同抒情詩；
*根據語言組合有冇格律，可以分為格律詩同自由詩；
*按有冇押韻，可以分為有韻詩同無韻詩。

#### 風格
*民謠
*輓歌
*史詩
*寓言詩
*古典詩
*抒情詩
*田園詩
*現代詩
*短歌

#### 架構
*五行詩
*四行嘲諷短詩
*無韻詩
*俳句
*五行滑稽詩
*四行隔韻詩
*十四行詩
*古體詩 
*近體詩 
*散文詩

#### 韻律類型
*抑揚抑格
*抑抑揚格
*揚抑抑揚格
*揚抑格
*抑抑格
*楊揚格
*揚抑格

#### 詩行
*單音步詩行
*雙音步詩行/對句
*三音步詩行
*四音步詩行
*五音步詩行
*六音步詩行（亞歷山大詩體）
*七音步詩行
*八音步詩行

## 睇埋
*平仄
*押韻
*詩人
*語序

## 詩歌網站
* 中國當代詩歌 
* 經典嘅愛情詩歌網站 
* 古今中外幾十萬首詩歌作品 
* 《唐詩宋詞》 
* 詩生活博客 
* 詩歌等十六萬首 
* 詩人網（CNPoet.COM）  
* 徐志摩詩文網 
* 《詩夢》 
* 中國詩歌網 
* 為民宿写嘅一首詩——WIKI民宿網